text:
1Israelmi puririrqan lliw imaymanantin, hinaspan Beersebaman chayarqan, Isaac taytanpa Diosninmantaq sacrificiokunata haywarqan. 2Diostaq payta tuta rikhuriypi rimapayaspa nirqan: –¡Jacob! ¡Jacob! nispa. Paytaq kutichirqan: –Kaypin kashani, nispa. 3Hinan nirqan: –Ñoqan Dios kani, taytaykiq Diosnin. Ama Egiptoman riyta manchakuychu, chaypin ñoqa hatun suyuman tukuchisqayki. 4Qanwanmi ñoqa Egiptoman risaq, ñoqallataqmi mirayniykitapas kutichimpusaq. Josepa qayllanpitaq wañukapunki, nispa. 5Chaymi Jacobqa Beersebamanta hatarirqan, churinkunataq apanapaq Faraonpa apachimusqan carretakunaman wichachirqanku taytankutapas wawankutapas warminkutapas. 6Jacobmi llapa ayllunpiwan Egiptoman rirqan, Canaán suyupi imaymana tarisqankunatawan uywankunatawan aparikuspa. 7Paywanmi rirqanku churinkunapas, nietonkunapas, ususinkunapas, nietankunapas, lliw mirayninkunapas. 8Kaykunan Jacobpa ayllun, paywan Egiptoman haykuq churinkunaq sutin karqan: Phiwin Rubén. 9Rubenpa churinkuna: Hanoc, Falú, Hezrón, Carmipiwan. 10Simeonpa churinkuna: Jemuel, Jamín, Ohad, Jaquín, Zohar, Canaán warmiq wawan Saulpiwan. 11Levipa churinkuna: Gersón, Cohat, Meraripiwan. 12Judapa churinkuna: Er, Onán, Sela, Fares, Zarapiwan. Erwan Onanwanqa Canaán suyupin wañukapurqanku. Farespa churinkunataq karqan Hezrón, Hamulpiwan. 13Isacarpa churinkuna: Tola, Púa, Jashub, Simronpiwan. 14Zabulonpa churinkuna: Sered, Elón, Jahleelpiwan. 15Chaykunan karqan Leaq wawankuna Jacobpaq Padan-arampi wachakusqankuna, kallarqantaq ususin Dinapas. Llapanmi kinsa chunka kinsayoq runa karqan, churinkunapas ususinkunapas. 16Gadpa churinkuna: Zifión, Hagui, Ezbón, Suni, Eri, Arodi, Arelipiwan. 17Aserpa churinkuna: Imna, Isúa, Isúi, Bería, pananku Serapiwan. Beriaq churinkunataq: Heber, Malquielpiwan. 18Chaykunan karqan Zilpaq wawankuna, paytan Labán qorqan ususin Leaman, paymi chaykunata Jacobpaq wachakurqan. Llapankutaq karqan chunka soqtayoq runakuna. 19Jacobpa warmin Raquelpa wawankuna: Josewan Benjaminwan. 20Josepa wawanmi Egipto suyupi nacerqan Manaseswan Efrainwan. Paykunatan wachakurqan Asenat, On llaqtapi kaq sacerdote Potiferaq ususin. 21Benjaminpa churinkunan karqan Bela, Bequer, Asbel, Gera, Naamán, Ehi, Ros, Mupim, Hupim, Ardpiwan. 22Chaykunan karqan Raquelpa wawankuna, Jacob qosanpaq wachakusqankuna. Llapankun karqan chunka tawayoq runakuna. 23Danpa churin: Husim. 24Neftalipa churinkuna: Jahzeel, Guni, Jezer, Silempiwan. 25Chaykunan karqan Bilhaq wawankuna, paytan Labán qorqan ususin Raquelman, paymi chaykunata Jacobpaq wachakurqan. Llapankutaq karqan qanchis runakuna. 26Jacobwan Egiptoman riq llapa churiyasqan runakunan soqta chunka soqtayoq karqan, churinkunaq warminqa manañan yupasqachu karqan. 27Josepaq Egiptopi naceq churinkunataq karqan iskay. Chhaynaqa, Jacobpa ayllun Egiptoman haykuqkunan qanchis chunka runakuna karqan. 28Jacobtaq Judata Joseman ñawpachirqan Gosén hallp'aman pusamunanpaq. Chaykamataq paykunaqa Gosén hallp'aman chayarqanku. 29Josetaq carretanta wakichirqan, hinaspa Gosenpi taytan Israelta chaskiq rirqan. Hinaspanmi payman qayllaykurqan, kunkanmanta oqllaykukuspantaq rikran patapi unayta waqarqan. 30Chaymi Israelqa Joseta nirqan: –Kunanqa wañukapusaq, ñan uyaykita rikuykuniña, qanqa kawsashasqankin, nispa. 31Josetaq wawqenkunata taytanpa aylluntawan nirqan: –Risaq, Faraonman willamusaq: Canaán suyupi kaq wawqeykunan taytaypa ayllunpiwan chayamunku. 32Paykunaqa oveja michiqkunan, uywayoqkunan kanku, apamunkun ovejankutapas wakankutapas, lliw imaymanankutapas, nispa. 33Faraontaq waqyaspa tapusunkichis: ¿Ima llank'aqtaq kankichis? nispa chayqa, 34ninkichismi: Maypachamantapas ñoqaykuqa uywayoq runakunan kayku, ñoqaykupas ñawpa taytaykupas, nispaykichis. Chhaynapin Gosén hallp'api tiyanaykichispaq qhepakunkichis, Egipto runakunapaqqa millakuymi uywa michiq kayqa, nispa.
Copyright
Learn More


c: text/html

text:
Kanilu kitilli
Kanilu kitilli nisqaqa (kastilla simipi: Parroquia Canelos) Ikwadur mama llaqtapi huk kitillim, Pastasa markapi. Pastasa kitipi.
Canelos kitilliqa kay kitipi wiñaq laya sach'amantam sutichasqa, Akwa ishpinku canela nisqa (latin simipi: Ocotea quixos).[1][2]
Yuyarina
Allpa saywachi[llamk'apuy | pukyuta llamk'apuy]
Runakuna[llamk'apuy | pukyuta llamk'apuy]
Kitillipiqa Pastasa Kichwa runakunam tiyanku.
Kitillipi paqarisqa[llamk'apuy | pukyuta llamk'apuy]
Kaypipas qhaway[llamk'apuy | pukyuta llamk'apuy]
- Marlon Santi Gualinga, kunan CONAIEpa umalliqnin
- Achuar
- Shuwar
- Sapara runa
Pukyukuna[llamk'apuy | pukyuta llamk'apuy]
- ↑ www.pastaza.com: Canelos kitillimanta (inlish simi)
- ↑ Plantas medicinales (kastilla simi)

robotstxt: allowed

filter: keep


text:
1¡Ay, Jerusalén llaqtamanta! Payqa manan Diosta kasunchu, payqa qhellin, runa sarunchaqmi. 2Manan Diospa rimasqanta kasukunchu, manataqmi anyaykusqantapas hap'ikunchu, manan Señor Diosman hap'ipakunchu, manan Diosninman asuykunchu. 3Kamachikuqninkunaqa qaparishaq leonkunan, juezninkunaqa tuta puriq lobokunan, paykunaqa manan illarimuypaq huk tullullatapas puchunkuchu. 4Profetankunaqa anchaykachaqkunan, siminku mana hunt'aq runakunan kanku. Sacerdotenkunaqa Dios yupaychana wasitan qhellichanku, Diospa kamachikuy simintan waqllichinku. 5Señor Diosqa chay llaqta ukhupin kashan, payqa chaninpunin, manan ima mana allintapas ruwanchu, sapa paqarmi runakunapaq chaninkaqta ruwan, sapa paqarmi payqa hunt'allanpuni, chaypas millay runaqa manan p'enqarikunchu. 6Señor Diosmi nin: Suyukunatan chinkachirqani, hatunkaray torrenkunatan kumparqani, callenkunatan ch'inman tukuchirqani, manan pipas chayninta purinñachu. Llaqtankuqa thunisqan kashan, manañan ima runapas kapunchu. 7Yuyarqanin: Jerusalenqa manchakuwanqapunichá, anyaykusqaytaqa hap'ikunqapunichá, nispa. Chay hina kaqtinqa, tiyananqa manan thunisqachu kanman karqan, tukuy chaykunamantaqa manan muchuchiymanchu karqan, paykunataq ichaqa tukuy ruwayninkupi waqlliyta munashallarqankupuni, nispa. 8Señor Diosmi nin: Chayrayku suyaykuwaychis, llaqtakuna huchachanay p'unchayta suyaykuychis. Yuyaykunin hatun suyukunata, llaqtakunata huñuykuyta, paykunaman tukuy k'arak phiñakuyniyta chayachinaypaq. Rawrashaq sienteq phiñakuyniymi kay pachantinta ruphaykunqa. 9Chay tiempo chayamuqtinmi, suyukunaq sonqonta mosoqyachisaq, hinan llapallan ñoqa Señor Diosmanta mañakamuwanqaku, llapallan huk-nisqalla serviwanqaku. 10Yupaychawaqniy runakunaqa Etiopía suyu mayukunaq chimpanmanraqmi ch'eqechisqa karqan, chaymantapachan ofrendakunata apamuwanqaku. 11Llaqtalláy, chay p'unchaypiqa manan p'enqachisqachu kanki ñoqa contra sayarispayki ruwasqaykikunamanta, chaypachan qan ukhumanta wikch'usaq kusisqa k'ankaykachaqkunata. Manañataqmi hayk'aqpas ch'uya orqoypi anchaykachankiñachu. 12Qan ukhupin k'umuykukuqkunata wakchakunata qhepachisaq, paykunan ñoqa Señor Diosman hap'ipakamuwanqaku. 13Israel llaqtamanta puchuqkunaqa manan mana chanintaqa ruwanqakuñachu, manan llullakunqakupaschu, manan astawanpas q'otunqakuchu. Paykunaqa mikhunqakun, samakunqakun, manataqmi imapas mancharichiqninku kanqachu, nispa. 14Sión llaqtaq ususin, takiykuy, Israel suyu kusisqa qapariy, Jerusalén llaqtaq ususin, q'ochukuy, tukuy sonqo kusikuy. 15Señor Diosmi manaña muchuchisunkiñachu, awqaykikunatapas wikch'upunmi. Israelpa reynin Señor Diosmi qanwan kashan, manan ima mana allinkaqtapas manchakunkiñachu. 16Chay p'unchaymi Jerusalenta ninqaku: Sión llaqta, ama manchakuychu, makiykipas ama pisi kallpayachunchu. 17Diosniyki Señor Diosqa qanwanmi kashan, payqa kallpasapallañan, qespichisunkin. Payqa qan hawan kusisqa q'ochukunqa, qanta munakuspan kawsarichisunki, takispan qanmanta kusikunqa, nispa. 18Señor Diosmi nin: Fiesta mana kaqtin llakisqa kasqaykitan karunchasaq, ancha p'enqachisqa kasqaykitan chinkachisaq. 19Chay p'unchaypin llapa sarunchaqniykikunata muchuchisaq, wist'uspa puriqkunatan qespichisaq, chinkasqa kaqkunatan pusakampusaq, pisichasqa kasqaykichis llapa suyukunapitaq hatunchasqa allin mentasqa kankichis. 20Chay p'unchaykunapin ñoqa pusakampusqaykichis, chay p'unchaykunapin ñoqa huñuykampusqaykichis, qhawashaqtiykichismi wakmanta t'ikarichisqaykichis, hinan kay pachantinpi allin mentasqa, hatunchasqa kankichis, nispa. Señor Diosmi chayta nin.
Copyright
Learn More


text:
Irazola distritu
Irazola distritu nisqaqa (kastilla simipi: Distrito de Irázola) Piruw mama llaqtapi huk distritum, Padre Abad pruwinsyapi, Ukayali suyupi. Uma llaqtanqa San Alejandro llaqtam.
Yuyarina
Wiñay kawsay[llamk'apuy | pukyuta llamk'apuy]
Kamasqa 1 ñiqin inti raymi killapi 1982 watapi, Fernando Belaúnde Umalliqmi.
Allpa saywachi[llamk'apuy | pukyuta llamk'apuy]
Tiyaqkuna[llamk'apuy | pukyuta llamk'apuy]
Distritupiqa Nawa, Yaminawa runakunam tiyanku.
Simikuna[llamk'apuy | pukyuta llamk'apuy]
/1 Rimaqkuna: 5 / 5+ wata
/2 Indihina simi: qhichwa simi, aymara simi, ashaninka simi icha huk indihina simi (mana hawa simi)
Pukyu: [1]
Distritupi kurakan[llamk'apuy | pukyuta llamk'apuy]
- 2015-2018ː Javier Castillo Malpartida.
Yachay tarpuy[llamk'apuy | pukyuta llamk'apuy]
Llaqtap amachana santun[llamk'apuy | pukyuta llamk'apuy]
Distritupi paqarisqa[llamk'apuy | pukyuta llamk'apuy]
Willay pukyukuna[llamk'apuy | pukyuta llamk'apuy]
Kaypipas qhaway[llamk'apuy | pukyuta llamk'apuy]
Hawa t'inkikuna[llamk'apuy | pukyuta llamk'apuy]
- Commons nisqaqa multimidya kapuyninkunayuqmi kay hawa: Irazola distritu.
- Saywitu: Ukayali suyu INEI


text:
Rumiñawi urqu
Rumiñawi (kastilla simipi: Rumiñahui) nisqaqa Ikwadur mama llaqtapi, Kutupaksi mama llaqta parkipi, huk nina urqum, Pichincha markapi, Mejía kitipi, Machachi kitillipi. Pikchunqa mama quchamanta 4,721 mitrum aswan hanaq.
- Kitu: 40 km
Rikchakuna[llamk'apuy | pukyuta llamk'apuy]
-
Rumiñawi Kutupaksi nina urquwan
-
Rumiñawi Kutupaksi mama llaqta parkimanta rikusqa
Kaypipas qhaway[llamk'apuy | pukyuta llamk'apuy]
Hawa t'inkikuna[llamk'apuy | pukyuta llamk'apuy]
- Commons nisqaqa multimidya kapuyninkunayuqmi kay hawa: Rumiñawi urqu.


text:
1Chayta uyarispataq rey Ezequiasqa p'achanta llik'ikurqan, llakisqa kaspataq qhasqa p'achawan churaykukuspa Señor Dios yupaychana wasita rirqan. 2Hinaspan mayordomon Eliaquimta, qelqaq Sebnata, kurak sacerdotekunatawan qhasqa p'achayoqta Amozpa churin profeta Isaiasman kacharqan. 3Paykunataq nirqanku: –Rey Ezequiasmi nin: Kunanmi kashanchis hatun llakipi, sinchi muchuchisqa, huch'uyyachisqa, imaynan warmiqa wachakunan patapi kallpan mana kapunchu wachakunanpaq chay hinaraq. 4Asiria reymi qollana oficialninta kachamusqa kawsaq Diosta k'aminanpaq, allinchá kanman Diosniyki Señor Dios chay rimasqanta uyarispa payta muchuchinman chayqa. Chay hinaqa, puchuq runakunapaq mañakuy, nispa. 5Ezequiaspa oficialninkuna Isaiasman riqtinmi, 6Isaiasqa kutichirqan: –Rey Ezequiasta niychis, Señor Diosmi nin: Ama manchakuychu Asiria reypa oficialninkunaq ñoqata ñakawaspa rimasqantaqa. 7Kunanmi payman huk yuyayta churasaq, hinan huk willakuyta uyarispa suyunman kutipunqa, chaypitaq espadawan wañuchisaq, nispaykichis. 8Asiria suyu qollana oficialqa Asiria reypa Laquis llaqtamanta ripusqanta uyarispanmi, Jerusalenmanta ripuspa reyninta Libna llaqtaman phawaykushaqta tarirqan. 9Chaypin Asiria suyu reyqa uyarirqan: Etiopía suyu rey Tirhacan qan contra maqanakuq hamushan nisqata. Judá rey Ezequiasmantaq wakmanta willaqkunata kacharqan. 10Hap'ipakushasqayki diosniyki: Manan Jerusalén llaqtataqa Asiria rey munaychakunqachu, nispa nisuqtiykiqa, ama paywan q'otuchikuychu. 11Qanqa yachankin imaynatachus Asiria reykunaqa llapan suyukunata ch'usaqyachisqanta. ¿Qantaqchu kunan qespikuwaq? 12Gozán llaqtata, Harán llaqtata, Resef llaqtata, Telasar hap'iypi tiyaq Bet-edén runakunatapas ñawpa taytaykuna atipashaqtin, manan chay llaqtakunaq diosninkuqa paykunata qespichirqanchu. 13¡Maytaq Hamatpa reynin, Arfatpa reynin, Sefarvaimpa reynin, Henaq reynin, Ivaq reyninpas! nispa. 14Hinan Ezequiasqa willaqkunaq qosqan qelqata leerqan. Chaymantataq yupaychana wasita rispa Señor Diospa ñawpaqenpi chay qelqata mast'arirqan, 15mañakurqantaq: Israelpa Diosnin Señor, querubinkuna patapin tiyanaykipi kashanki. Qan sapallaykin kanki llapan kay pacha suyukunaq Diosnin, qanmi kamarqanki hanaq pachatapas kay pachatapas. 16Señor Diosníy, kutirimuway, hinaspa uyariykuway. Señor Diosníy, ñawiykita kichariy, hinaspa qhawariway. Uyariy Senaqueribpa tukuy rimasqankunata, paymi kachamurqan qollana oficialninta qan kawsaq Diosta k'aminasuykipaq. 17Señor Diosníy, cheqaqtapunin Asiria reykunaqa chay suyukunatapas hallp'ankunatapas ch'usaqyachirqan, 18diosninkutapas ninawan kanaykurqanku. Chaykunaqa manan cheqaq Dioschu karqan, aswanpas rumimanta kurkumanta runaq ruwasqallanmi, chayraykun ch'usaqyachirqanku. 19Kunanqa, Diosniyku Señor Dios, chay reypa atiyninmanta qespichiwayku, llapan kay pachapi suyukuna qan Señor sapallayki Dios kasqaykita yachanankupaq, nispa. 20Profeta Isaiasmi rey Ezequiasman willaqta kachaspa nirqan: –Israelpa Diosnin Señormi nin: Uyarinin Asiria rey Senaquerib hawa mañakuwasqaykita. 21Chaymi pay contra nini: Sión llaqtaq ususin sipasmi asikuspa pisichasunki, Jerusalén llaqtaq ususinmi qanpa ayqekusqaykita rikuspa, asikuspa umanta chhaphchirin. 22¿Pitataq pisicharqankipas k'amirqankipas? ¿Pi contrataq hatunta rimarirqanki? ¡Ñoqa Israelpa Ch'uya Diosnin contran! 23Willaq kachasqaykikunawanmi ñoqa Señor Diosta k'amichiwarqanki. Nirqankitaq: Askhallaña maqanakuypaq carretaykunapin orqo patakunaman wicharqani, Libanoq aswan hatun orqonkunamanmi seqarqani. Sinchi hatun cedro sach'akunatan wit'urqani, ancha sumaq pino sach'akunatan kumparqani. Aswan ukhu sach'a-sach'akaman haykurqani, aswan thami sach'a-sach'akunamanmi ayparqani. 24Wak suyukunapin p'uytuta hasp'irqani, chaymantan unuta ukyarqani, chakiywan saruspan Egiptoq llapan mayunkunata ch'akichirqani, nispa. 25¿Manachu uyarirqanki? Ñawpaqtaraqmi ñoqaqa chay hina kananta unancharqani, unay watakunamantañan kaykunataqa yuyaykurqani, kunantaqmi hunt'ashani, chaymi qanqa allin perqasqa llaqtakunata thuninki, raqay-raqaymanpas tukuchinki. 26Runakunan pisi kallpa kapunku, manchasqa p'enqachisqan kapunku, campopi q'achu hinan kapunku, qholla pasto hinan kapunku, wasi patapi wiñaq q'achu hinan kapunku, manaraq wiñarishaspan naq'epunku. 27Yachanin tukuy purisqaykikunata, tukuy ruwasqaykikunatapas, yachanin ñoqa contra sinchita phiñakusqaykitapas. 28Ñoqa contra phiñakusqayki hawan lerq'opayawasqayki hawan senqaykiman argollata churasaq, simiykiman frenota churasaq, hinan maynintachus hamurqanki chay ñanninta kutichisqayki, nispa. 29Qanmantaq, Ezequías, imachus kananta yachanaykipaq kayta niyki: K'ipa rurutan mikhunkichis kay watapas q'aya watapas, kinsakaq watapin ichaqa tarpunkichis, ichhunkichis. Uvas chakratapas plantankichis, uvastapas mikhunkichis. 30Judapi kawsayniyoq puchuqkunaqa mallki hinan kanqaku, pampamanmi saphinqaku, altomantaq rurunqaku. 31Jerusalenpiqa puchuq runakunan qhepanqapuni, Sión orqopiqa kawsaqkunan qhepanqapuni. Chaytaqa ruwanqa Señor Diospa ancha sienteq munakuyninmi, nispa. 32Chayraykun Señor Diosqa Asiria reymanta nin: Manan Jerusalenman haykunqachu, manan huk wach'inatapas wach'inqachu, manan escudowanpas phawaykunqachu, manan perqanpipas pata-pata seqanata tawqanqachu. 33Kikin hamusqan ñannintan kutipunqa, manan kay llaqtaman haykumunqachu. 34Kay llaqtataqa ñoqan waqaychaspa qespichisaq, David kamachiyrayku ñoqaq sutiyrayku, nispa. 35Chay kikin tutapachan Señor Diospa angelninqa rispan karpa-karpapi kashaq pachak pusaq chunka phisqayoq waranqa Asiria soldadokunata wañuchirqan, llapankutaq wañusqa paqarirqanku. 36Hinan Asiria suyu rey Senaqueribqa karpakunata hoqarispa Nínive llaqtaman kutipurqan. 37Huk p'unchaymi Senaqueribqa Nisroc diosnin yupaychana wasipi yupaychashaqtin, iskaynin churinkuna Adramelecpiwan Sarezerpiwan chaypi payta wañurqachirqanku, hinaspataq Ararat hap'iyman ayqekurqanku. Chay qhepatataq churin Esarhadón rantinpi kamachikurqan.
Copyright
Learn More


text:
1Irmänucuna, nuwa Pedro Washäcuj Jesúspa caçhan car cartacamü. Tayta Diosninchipa acracushan carpis, jurpay-tucullar juyaycanqui Ponto quinrançhu, Galacia quinrançhu, Capadocia quinrançhu, Asia quinrançhu, Bitinia quinrançhu. Llapaniquiman cartacallämü. 2Unaypita-pacha shungun munaptin, Tayta Diosninchi acracushcashunqui. Shungun munashannuy cawanayquipaj Espíritu Santu yanapaycäshunqui. Chaymi Washäcuj Jesúspa shiminta çhasquicushcanqui. Payga nuwanchi-raycur wañuyman çhayasha Tayta Diosninchiwan allina ricanacunanchipäpis, llapan juchanchi jungacänanpäpis. Tayta Diosninchi llaquipayculläshunqui. Allilla cawanayquipaj yanapayculläshunqui. 3Tayta Diosninchita alliman çhurayculläshun. Paymi Taytanchi Jesucristupa Taytan. Llaquipämashpanchi Washäcuj Jesústa wañuypita cawarachimusha. Cananga Jesucristupa maquinçhu cawaycanchi. Wañushanpita cawarimuyninpa mushuj cawaytapis tarichimashcanchi. Maquinçhu imaycamanpis cawananchipaj llapan shungunchiwan yupachicuycanchi. 4Mushuj cawayta tarichimashpanchi janaj pachaçhu irinsanchitapis jumäshunpaj. Jumänanchi irinsa mana ushyacangachu. Mana janrayangachu. Mana maucayangachu. 5Tayta Diosninchi munayniyuj cashpan shiminta çhasquicushanchipita imapitapis jishpichimanchi. Canan wichan ushyacaptin, jishpichimänanchi imanuy cashantapis tantiyachimäshunpaj. 6Maquinman çhayachimänanchi caycaptin, cushi-cushilla cawanchi. Chaypis camacaptin, tucuy-jinanpa ñacapärishun. 7Ichanga ñacaycunata içhipuptinchiraj, llapan shungunchiwan yupachicushanchi musyacanga. Sumaj tantiyacushun. Juritapis alli cashanta musyananpaj ninawanraj chulluchin. Juriga ushyacajlla. Nuwanchi yupachicushanchim ichanga juripitapis mas alli. Chaymi llapan shungunchiwan yupachicuptinchi, ñacaytapis içhipuptinchi, Washäcuj Jesús cutimur alli ñawinwan ricamäshunpaj. Alliman çhuramäshunpaj. Alliçhu jurgamäshunpaj. 8- 9Jesústa mana ricaycarsi, manchapacunchi. Mana ricaycarsi, llapan shungunchiwan yupachicunchi. Tantiyayta mana atiparsi, jatun-jatunpa cushicunchi. Yupachicushanchipita Tayta Diosninchi jishpichimäshun maquinçhu imaycamanpis cawananchipaj. 10Tayta Diosninchi jishpichimänanchipaj unay willacujcuna sumaj tapucaçharan. Mayacaçharan: ‹‹¿Pitaraj Tayta Diosninchi caçhamunga?›› nir. Jinarcur willacuran: ‹‹Sumaj llaquipämashpanchi Tayta Diosninchi juc runata caçhamunga washämänanchipaj›› nir. 11Espíritu Santu rimachiptin, Washäcuj ñacanantapis, wañushanpita cawarircamur alli cayman çhayanantapis musyachiran. Chaymi paycunapis Washäcuj pï cashantapis, imay çhayamunantapis sumaj tantiyacuyta munaran. 12Chaypis tantiyacunan mana camacaranchu. Manchäga nuwanchita willapämaranchi. Tantiyacunanchipaj Tayta Diosninchi camacächisha. Janaj pachapita Espíritu Santuta caçhamusha. Chaymi rimachiptin, waquin willacujcuna Jesúspita willapämashcanchi. Willapämashanchita anjilcunapis tantiyacuyta munaran. 13Chaymi sumaj tantiyacurir, imatapis rimashun. Imatapis rurashun. Mana yamacällar Tayta Diosninchiman llapan shungunchiwan yupachicushun. Washäcuj Jesús cutimuptin, Tayta Diosninchi llaquipämashpanchi sumaj-sumaj yanapämäshunpaj. 14Irmänucuna, llapan shungunchiwan yupachicuycar, wiyacuj wamra-jina cawashun. Unay upa cayninchiwan juchata aparicushcanchi. Chay-jina ama cawashunnachu. 15Manchäga acracamajninchi Tayta Diosninchi allillata rurashan-jina nuwanchipis shungun munashallanta rurar cawashun. 16Shiminçhüpis nin: ‹‹Juchata mana aparicüchu. Chaynuy jamcunapis juchata ama aparicunquichu.›› 17Chaymi: ‹‹Tayta Diosninchipa maquinçhu cawaycä›› nir cay pachaçhu jurpay-tucullar purirpis, manchapacunquiman. Payga imatapis rurashanman-tupu llapan runapa juchanta jurgapanga. Pipa juchantapis mana chapangachu. 18Jamcuna mamayqui-taytayquipita-pacha juchallaçhu cawarcaycanqui. Jucha aparicuyllaçhu cawaycaptiquisi, Tayta Diosninchi rantiypa-yupay jishpichishcashunqui. Mana juripa çhaninwanchu, jillaypa çhaninwanchu rantishcashunqui; 19manchäga nuwanchi-raycur Washäcuj Jesús wañuyninpam. Wañuptin, allinnin uyshata jarashan-yupay Tayta Diosninchi çhasquisha. 20Cay pachata mana camallarraj, nuwanchi-raycur Jesús wañuyman çhayananpaj Tayta Diosninchi camacächiran. Ichanga jipataraj cay pachaman shamusha. 21Wañushanpitapis Tayta Diosninchi cawarachimusha. Alli ricashpan janaj pachaman jamachisha. Chaypita-pacha Tayta Diosninchiman yupachicunanchipaj, aunishanta shuyaränanchipaj yanapaycämanchi. 22Cananga Jesúspa shiminta çhasquicur, juchapita witicushcanqui. Juchapita witicur, llapan irmänuwan alli ricanacuyta yaçhacushcanqui. Chaymi llapan shunguyquiwan llaquinacäriy; ama janan shungullaga. 23Yapay yurish-yupay carcaycanchi, ichanga mana mama-taytapitachu; manchäga Tayta Diosninchipitana. Mama-taytapita yurish car, ushyacajlla canchi. Shiminta çhasquicuptinchim ichanga, Tayta Diosninchi cawachimanchi. Cawachicuj car, shimin mana imaypis jungacangachu. 24Chaymi nin: ‹‹Runa jiwa-yupay. Callpayuj cayninpis, camarajlla cayninpis wayta-yupaylla. Jiwa chaquijlla. Waytapis ñallpujlla. 25Taytanchipa shiminmi ichanga imaypis mana jungacangachu.›› Paypa shimin alli willapa. Jesúspita willapashcashunqui.
Copyright
Learn More


text:
1Qochata chimparuspankum Gerasa llaqtaman chayarurqaku. 2Jesus botemanta lloqsiruptinmi demoniokunapa ñakarichisqan runa payman hamurqa panteonmanta. 3Chay runaqa yacharqa panteonpim paytaqa manam pipas chaqnayta atiqkuchu fierro cadenakunawanpas. 4Achka kutipim chakintawan makinta watarqaku fierro cadenawan, ichaqa imatapas hinam tipiparuq chaymi pipas mana harkayta atirqachu. 5Payqa panteonkunapi hinaspa orqokunapim tuta punchaw puriq qaparkachastin hinaspa rumikunawan takakustin. 6Jesusta karullamantaraq rikuruspanmi kallpaspa qonqorakuykurqa. 7Hinaptinmi Jesus nirqa: —Yaw demonio ¡kay runamanta lloqsiy! —nispa. Chaymi demonioñataq ñirqa: —Hanaq pachapi kaq Diospa Churin Jesus ¿imatataq munanki ñoqawan? Diospa sutinpim mañakuyki, amayá ñakarichiwaychu —nispa. 9Jesusmi tapurqa: —¿Imataq sutiki? —nispa. Chaymi payñataq nirqa: —Sutiyqa legionmi achkallaña kasqaykurayku —nispa. 10Jesustam llumpayta ruegakurqa: —Amayá llumpay karumanqa qarqoruwaykuchu —nispa. 11Orqopa waqtanpim achka-achka kuchikuna mikuchkarqa. 12Chaymi Jesusta demoniokuna ruegakurqa: —Kuchikunaman yaykunaykupaqyá kachaykuwayku —nispa. 13Jesus “arí” niykuptinmi demoniokunaqa runamanta lloqsiruspa kuchikunaman ustururqa. Chaypim kachkarqa yaqa iskay waranqa kuchikuna. Chay llapallan kuchikunam waqtanta kallpaspa qochaman wichiykuspa heqeparurqaku. 14Hinaptinmi kuchi michiqkuna ayqekuspanku llaqtapipas hinaspa chakrakunapipas willakurqaku chay pasakusqanmanta, chaymi runakuna kallpamurqaku chay pasakusqan qawaq. 15Jesuspa kasqanman chayaramuspankum rikururqaku demoniokunapa ñawpaq ñakarichisqan runata, payqa tiyakuchkasqa pachasqañam hinaspa yuyayninman kutisqañam, chaynata qawaykuspankum mancharikururqaku. 16Rikuqkunañataqmi paykunaman willarqaku demoniopa ñakarichisqan runataqa imam pasarusqanmanta chaynataq kuchikunamantapas. 17Chay llaqtayoq runakunam Jesusta ruegarqaku llaqtankumanta pasakunanpaq. 18Jesus botepiña kachkaptinmi chay demoniopa ñawpaq ñakarichisqan runa ruegarqa: —Qanwan riytam munani —nispa. 19Jesusñataqmi mana munaspan nirqa: —Wasikiman rispayki aylluykikunaman willamuy llakipayasuspayki Señor Diospa imam rurasqanmanta —nispa. 20Chay runam pasaspan Decapolis sutiyoq chunkantin llaqtakunapi willakurqa paytaqa imaynatam Jesus sanoyarachisqanmanta, lliw uyariqninkunañataqmi admirakurqaku. 21Jesus botepi kutiramuspan qochapa patanpiña kachkaptinmi llapa runakuna huñunakaramurqaku chayraykum, payqa hinallapi karqa. 22Hinaptinmi Jairo sutiyoq runa Jesuspa kasqanman hamuspa qonqorakuykurqa, payqa karqa huñunakunanku wasipi kamachikuqmi. 23Paymá Jesusta ruegakurqa: —Warmi churiymi wañuruchkanña, hakuchik wasiyman payta hapiykuptiki sanoyaruspan kawsananpaq —nispa. 24Jairowan Jesus pasaptinmi achkallaña runakuna qatispa payta ñitirqa. 25Paykunawanmi kachkarqa onqoq warmi, payqa yaqa chunka iskayniyoq watañam flujowan ñakarichkarqa. 26Achka medicokunawanmi hampichikurqa sanoyananpaq ichaqa tukuy imantam yanqapaq gastarqa, chaywanpas payqa ñakarispanmi peorchakuchkarqa. 27Kay warmim Jesusmanta uyariruspan paypa qepanman asuykurqa runakunapa chawpinta, paymi piensarqa: —Pachallantapas hapiykuspayqa sanoyarusaqmi —nispa. Jesuspa pachanta hapiykuptinmi. 29Flujon chaylla taniruptin sanoyarurqa. 30Jesusñataqmi musyarurqa huk kaqninta atiyninwan sanoyarachisqanta chaymi qepanta qawarispa tapurqa: —¿Pitaq pachayta llapchaykaramun? —nispa. 31Jesuspa discipulonkunañataqmi nirqa: —Qawachkankitaq kaynaña runa ñitisusqaykitaqa. ¿Chaychu ninkiraq: “¿Pitaq llapchaykaramuwan?” nispa? 32Chaymi Jesus muyuriqninta qawarqa llapchaykuqninta reqsinanpaq. 33Sanoyarusqanta yachakuruspanmi chay warmi manchakuywan katkatatastin qonqorakuykuspan willakurqa imam pasakusqanta. 34Jesusñataqmi chay warmita nirqa: —Mamáy, iñisqaykiraykum allinyarunki, kunanqa hawkallaña pasakuy, manañam kay onqoywanqa ñakarinkiñachu —nispa. 35Jesus rimachkaptinraqmi Jairopa wasinmanta hamurqaku payman willaq: —Churikiqa wañukunñam ¿imapaqñataq yachachikuqtaqa pusanki? —nispa. 36Jesusñataqmi mana caso-preciotapas churaspan Jairota nirqa: —Ama llakikuychu, confiakuy ñoqapi —nispa. 37Mana pipas qatinanta munaspanmi Jesusqa pusarqa Pedrotawan Jacobollata, pusarqataqmi Jacobopa wawqen Juantapas. 38Chay kamachikuq Jairopa wasinman chayaruspanmi Jesusqa rikurqa lliw runakunata waqayllawanña qaparkachachkaqta, 39yaykuspanmi paykunata nirqa: —¿Imanasqataq kayna waqayllawanñaqa qaparkachachkankichik? Warmaqa manam wañusqachu kachkan aswanqa puñuchkanmi —nispa. 40Chaymi asipayarqaku Jesusta. Hinaptinmi Jesusqa lliw runakunata lloqsirachispan yaykurqa warmapa kasqanman, chaymanqa yaykurqa warmapa tayta-mamallanwanmi hinaspa chay pusasqankunallawanmi. 41Sipaschapa makinta Jesus hapiykuspanmi arameo idiomapi nirqa: —Talita cumi —nispa. Chayqa: “Sipascha, qamtam niki ¡Hatariy!” nispa ninanmi. 42Sipascha chaylla hatariramuspanmi puriyta qallaykurqa. Payqa chunka iskayniyoq watanpiñam karqa. Chaypi kaqkunañataqmi admirakuspanku sasa-sasata creerqaku. 43Chaymi Jesus paykunata kamachirqa ama pimanpas willakunankupaq, kamachirqataqmi sipaschaman mikuchinankupaqpas.
Copyright
Learn More


text:
1Señor Diosmanmi hap'ipaykukuni, yanqañan niwankichis: Orqoman urpi hina ayqekuy, nispa. 2Qhawariy, millaykunaqa wach'inata watuman churankuñan, p'eqtatapas chutashankuñan, chanin kawsaq runakunatan pakayllamanta wach'inku. 3Suyuntin waqllipunqa chayqa, ¿imananqataq chanin runari? 4Señor Diosqa ch'uya wasinpin kashan, Señor Diosqa hanaq pacha tiyananpin kamachikushan, payqa runakunatan qhawamushan, ruwasqankutan t'aqwimushan. 5Señor Diosqa chanin runakunatan t'aqwimun, ichaqa millay runakunatapas maqaylla maqaqkunatapas cheqnikunmi. 6Millay runakunataqa muchuchinqan, sansakunawan rawrashaq azufrepiwan. Ruphashaq wayran paykunataqa hasut'inqa. 7Señor Diosqa chaninmi, chanin-kaytapunin munakun, chaninkunaqa Señor Diostan rikunqaku.
Copyright
Learn More


text:
Robert Koch
Heinrich Hermann Robert Koch (* 11 ñiqin qhapaq raymi killapi 1843 watapi paqarisqa Clausthal (Alimanyapi) llaqtapi - † 27 ñiqin aymuray killapi 1910 watapi wañusqa Baden-Baden (Alimanya) llaqtapi; huk Alimanya kawsay yachaymanta hampi yachaymantapas yachaqsi karqan.
1905 llaqtapi Nobel Suñaytas chaskirqan (Nobel Suñay Hampi Yachaypi).
Tayta: Hermann Koch; Mama: Mathilde Julie Henriette Biewand.
Kaypipas qhaway[llamk'apuy | pukyuta llamk'apuy]
Hawa t'inkikuna[llamk'apuy | pukyuta llamk'apuy]
- Commons nisqaqa multimidya kapuyninkunayuqmi kay hawa: Robert Koch.


text:
1Sirtu shimira rimauni Cristoi, mana llullanichu. Ñuca iyai casnami riman Santu Ispiritui. 2Ashcara llaquiriuni, nanashalla catihuan ñuca shungüi. 3Ñuca uquiunara llaquishcamanda, paiguna aichai ñuca aillu asha, ñucallara munaimacani maldiciashca angaj, Cristomanda anzhurishca tucungaj. 4Israelguna anaun, paigunajmi churisna apina, sumaj tucuna, Dioshua pactachina shimi, camachishca shimira cushcas, alabanas, Dios cushca shimiunas. 5Paigunajmi yayauna, paigunamandami Cristo shamuca paihua aichai. Cristo quiquin Diosmi, tucui ahuai tiaj, huiñai huíaigama bindisiashcami. Amen. 6Mana sirtuchu Diospa shimi mana valij tucushca. Mana tucui Israelmanda mirajcuna quiquin ísrael runaunachu. 7Shinallara Abrahanmanda mirajcuna ashas, mana tucui Abrahamba churiunachu, astaumbas nin: “Isaacmanda pagarijcuna quiquin mirajcunami nishca anga.” 8Caita nin: “Aichamanda churiuna mana Diospa quiquin churiunachu, astaun cushca shimimanda churiuna, caigunami quiquin miraiguna.” 9Cushca shimi casna nin: “Paihua timpui shamushami, Sara shu churira charingami.” 10Maspas, Rebeca shinallara shu carimanda huahuaunara tupaca, ñucanchi yaya Isaacmanda. 11Shinajpi huahuauna manara pagarijllaira, ima aliras ima manaliras manara rajllaira, Dios munasha ajllashcasna tucuchu, mana rashcaunamanda astaun Dios cayashcamanda, 12rimashca aca: “Ñaupa punda churi quipara sirvingami.” 13Imasna quillcashca tian: “Jacobta llaquicani, Esaúra chijnicani.” 14Shinajpis, ¿imara nishun? ¿Dios mana alichu? Mana. 15Astaumbas Dios Moisesta nin: “Maicandas llaquisha, llaquishami; maicandas yanapasha, yanapashami.” 16Chiraigumanda, mana munajmandachu, mana camajmandachu, astaumbas Dios llaquishcamandami. 17Quillcashcai Faraonma nin: “Caita ricuchingaj canda sicachishcani, canmanda ñuca ushaira ricuchingaj, ñuca shuti rimai tucuchu intiru mundui.” 18Shinajpi, maicandas Dios llaquisha nisha, llaquin; maicandas shungura shinzhiyachisha nisha, shinzhiyachin. 19Rimahuanguimi: “¿Imaraigu piñarin? ¿Pi paihua munaira arcan?” 20Astaumbas can, runa, ¿Pitanguiri can Diosta cutipangaj? ¿Allpa manga paita llutajta ningachu: “¿Imaraigu ñucara casna llutahuashcangui?” 21Manzhu mangara llutaj ushaira charin mangallpamanda shu inu mangara llutangaj, manasha shu yanga mangara llutangaj? 22Imarai, Dios pai piñarishcara ricuchisha nijpi, pai ushanara yachachisha nijpis, unaira chapasha piñana ajcunara ahuantaca, tucuchingaj puruntushcaunara, 23shinallara paihua sumaj valij ashcara yachachisha nisha, pai llaquishcaunama ricuchica, ñaupa hurasmanda puruntushcaunama, paigunara sumajyachingaj? 24Ñucanchi chiguna manchi, pai cayashcauna, mana judiugunamandallachu, astaun gentilgunamandas. 25Imasna shinallara Oséaspa Quillcashcai nin: “Mana ñuca runauna ajcunara, ‘Ñuca runaunami,’ nisha; mana llaquishcaunaras, ‘Llaquishcaunami,’ nisha.” 26Shinallara maibi rimashca aca: “Canguna mana ñuca runauna anguichichu,” nijpi, chihui nishca anga: “Causaj Diospa churiunami.” 27Shinallara Isaías, Israelgunamanda caparisha nin: “Israel churiuna lamar tiyu cuinta yupashca ashas, shina ajllaira puchujcunalla quishpichi tucunaungami; 28Señorga pai cauźayachishcara mundui pactachingami alira rasha, uctalla rasha.” 29Shinallara imasna Isaías ñaupara nica: “Ejercitounamanda Señor ñucanchijta shu miraira mana saquishcajpiga, Sodoma cuinta tucunchimaca, Gomorra cuinta ricurimunchimaca.” 30Shinajpi, ¿imara nishun? Gentilguna ali dirichu causanara mana catijcuna ashas, ali dirichu tucunama pactamunaushca, caimi quirinamnda ali dirichu tucuna. 31Astaumbas, Israel ali dirichu tucuna ley shimira catijcuna ashas, mana pactanauca chi ali dirichu tucuna ley shimima. 32¿Imaraigumanda? Paiguna quirinahua mana catinauca astaun ley shimimanda ranaunahua. Chiraigumanda, nijtana rumii urmanauca. 33Imasna quillcashca tian: “Caiga, Sión llactai shu nijtana rumira churauni, shu urmachina rumiras. Maicans paihuajpi quirisha mana pingaringachu.”
Copyright
Learn More


text:
1Chaymantataq Jesusqa huñuykusqa runakunata yachachisqankunatawan nirqan: 2–Moisespa yachachisqanta yachachinankupaq churasqan kanku kamachikuy simita yachachiqkunapas fariseokunapas. 3Chay hinaqa tukuy ima nisqasuykichista allinta ruwaychis. Ichaqa ama paykuna hinachu kaychis, paykunaqa yachachishaspapas manan ruwankuchu. 4Paykunaqa sinchi sasakunatan kamachikunku runakunaman llasallataña q'epichiq hina. Paykunataqmi ichaqa manapuni yanapaykullankupaschu. 5Tukuy imatapas runakunaq rikunallanpaqmi ruwanku. Diospa Simin Qelqayoq qara cajachankutan hatunta ruwaspa churakunku, p'achankuq ch'ullpanpin hatun chhaqchata ruwakunku. 6Hatun mikhuykunapin allinkaq tiyanakunapi tiyayta munanku, sinagogakunapipas kurak runakunaq tiyanankunapin tiyayta munanku, 7plazakunapipas runakunaq napaykunantan munanku, “Yachachiq” ninankutawan munanku. 8Qankuna ichaqa ama munaychischu “Yachachiq” ninataqa, yachachiqniykichisqa ch'ullallan, qankunaqa llapaykichismi wawqellantin kankichis. 9Amataq pitapas kay pachapiqa “Yayay” niychischu, Yayaykichisqa ch'ullallan, hanaq pachapi kaqllan. 10Amallataq “Kamachikuq” nisqapas kaychischu, kamachiqniykichisqa ch'ullallan, chaymi Cristo. 11Pipas qankuna ukhupi qollana kaqqa, kamachiykichis ruwaq kachun. 12Pipas hatunchakuqqa huch'uyyachisqan kanqa, pipas huch'uyyaykukuqtaq hatunchasqa kanqa. 13¡Ay, qankunamanta fariseokuna, kamachikuy simita yachachiqkuna! ¡Qankunaqa iskay uyakunan kankichis! Hanaq pacha qhapaqsuyuman haykuy munaqkunatan hark'ankichis, haykushaqkunatapas hark'allankichistaqmi, qankuna kikiykichispas manataqmi haykunkichischu. [ 14¡Ay, qankunamanta fariseokuna, kamachikuy simita yachachiqkuna! ¡Qankunaqa iskay uyakunan kankichis! Wakcha viudakunaq kaqnintan qechunkichis, Diosmanta unayta mañakuq tukuspa chay ruwasqaykichista pakayta munankichis, chayraykun aswan huchachasqa kankichis]. 15¡Ay, qankunamanta fariseokuna, kamachikuy simita yachachiqkuna! ¡Qankunaqa iskay uyakunan kankichis! Hinantintan purimunkichis qochantaraq hallp'antaraq t'aqaykichisman huk runata t'ikrachinaykichispaq, t'ikrakuqtinñataqmi chay runataqa qankunamanta astawanraq infiernoman rinanpaqpuni ruwaykunkichis. 16¡Ay, qankunamanta, pusaykachaq ñawsakuna! Qankunan ninkichis: Pipas Dios yupaychana wasiq sutinta hoqarispa juran chayqa, manan imananpaschu. Pipas Dios yupaychana wasipi qoriq sutinta hoqarispa juraqmi ichaqa hunt'ananpuni, nispa. 17¡Qankunaqa mana yuyayniyoq ñawsakunan kankichis! ¿Mayqentaq aswan chaniyoqqa? ¿Qorichu? Icha, ¿qorita sapaqchaq Dios yupaychana wasichu? 18Nillankichistaqmi: Pipas altarpa sutinta hoqarispa juran chayqa, manan imananpaschu. Pipas altar patapi kaq ofrendaq sutinta hoqarispa juraqmi ichaqa hunt'ananpuni, nispa. 19¡Qankunaqa mana yuyayniyoq ñawsakunan kankichis! ¿Mayqentaq aswan chaniyoqqa? ¿Ofrendachu? Icha, ¿ofrendata Diospaq sapaqchaq altarchu? 20Pipas altarpa sutinta hoqarispa juran chayqa, altar patapi kaq ofrendaq sutinpiwanmi juran. 21Pipas Dios yupaychana wasiq sutinta hoqarispa juran chayqa, chaypi tiyaq Diospa sutinpiwanmi juran. 22Pipas hanaq pacha sutita hoqarispa juran chayqa, Diospa kamachikuy tiyananpa sutinpin juran, chay tiyanapi tiyaq Diospa sutinpiwanmi juran. 23¡Ay, qankunamanta fariseokuna, kamachikuy simita yachachiqkuna! ¡Qankunaqa iskay uyakunan kankichis! Qankunan diezmota qonkichis mentamanta, anismanta, cominomantawan, Diospa kamachikuy siminmanta aswan chaniyoq kaqtataq qonqapunkichis. Chaykunan kaykuna: chanin-kay, khuyapayakuy, hunt'aq-kaypiwan. Chaykunataqa ruwanaykichispunin karqan, diezmo qoytapas mana qonqaspa. 24¡Pusaykachaq ñawsakunan kankichis! ¡Ukyanaykichispi ch'uspichatan suysunkichis, camellotataq oqoykunkichis! 25¡Ay, qankunamanta fariseokuna, kamachikuy simita yachachiqkuna! ¡Qankunaqa iskay uyakunan kankichis! Vasotapas platotapas hawallantan maqchinkichis, chaykunaq ukhuntaq ichaqa suwakusqaykichiswan hillukuspa tarisqaykichiswan hunt'a kashan. 26¡Yaw, ñawsa fariseo, ñawpaqtaqa maqchiy vasotapas, platotapas ukhuntaraq, chay hinapi hawanpas maqchisqa kananpaq! 27¡Ay, qankunamanta iskay uya fariseokuna, kamachikuy simita yachachiqkuna! ¡Qankunaqa iskay uyakunan kankichis! Yuraqwan hawan pintasqa aya t'oqomanmi rikch'akunkichis, hawallanmanmi sumaq rikch'akun, ukhuntaq ichaqa aya tullukunawan qhellikunapiwan hunt'a kashan. 28Chay hinallataq qankunapas hawaykichismantaqa runakunaman chanin rikhurinkichis, sonqoykichispitaq ichaqa iskay uya huchasapa kankichis. 29¡Ay, qankunamanta fariseokuna, kamachikuy simita yachachiqkuna! ¡Qankunaqa iskay uyakunan kankichis! Profetakunaq p'ampakusqanpin yuyarina saywakunata sayarichinkichis, chanin runakunaq p'ampakusqantapas sumaqchankichis. 30Ninkichistaq: Ñawpa taytanchiskunaq tiemponpi kasunman karqan chayqa, manan profetakunata wañuchiq-masinkuchu kasunman karqan, nispa. 31Chay hinaqa, qankuna kikiykichismi willakunkichis profetakunata wañuchiqkunaq wawan kasqaykichista. 32¡Qankunapas ñawpa taytaykichiskunaq ruway qallarisqantayá tukupaychis! 33¡Mach'aqwaykuna! ¡Arí, mach'aqway miraykunan kankichis! Infiernopaqña huchachasqa kasqaykichismantaqa manañan ayqeyta atiwaqchischu. 34Chayrayku qankunaman kachamuni profetakunata, yachayniyoqkunata, kamachikuy simita yachachiqkunata ima, wakintan wañuchinkichis chakatankichis, wakintataq sinagogakunapi hasut'inkichis, llaqtan-llaqtantataq qatiykachankichis. 35Chanin Abelmantapacha Berequiaspa churin Zacariaskaman askha chanin runakuna wañuchisqa karqanku. Qankunaqa Zacariastan wañuchirqankichis Dios yupaychana wasi patio altar qayllapi. Llapa chaykunaq wañuchisqa kasqankumantan qankunaqa muchuchisqa kankichis. 36Cheqaqtan niykichis, tukuy chaykunamantan qankunataqa muchuchisunkichis, nispa. 37¡Jerusalén, Jerusalén! ¡Qanmi kanki profetakunata wañuchiq, qanman Diospa kachamusqankunatapas rumiwan ch'aqeq! ¡Askha kutitan wawaykikunata huñuykuyta munarqani, imaynan wallpapas chiwchinkunata raphran ukhupi oqllaykun hinata, manataq munarqankichu! 38Chay hinaqa, wasiykichismi purunyapunqa. 39Niykichismi, manan rikuwankichisñachu “¡Saminchasqa kachun Señor Diospa sutinpi hamuqqa!” nispa ninaykichis tiempo chayamunankama, nispa.
Copyright
Learn More


text:
Yaku wapsi
Yaku wapsi nisqaqa wapsi kachkaq yakum.
Yaku wapsiqa tukukun yaku alli-allimanta wapsiyaptin - mana q'uñi kaptinpas - icha q'uñisqa kaspa t'impuptin yakup wapsichana iñunpi (100 °C).
Wayra pachapipas yaku wapsi kanmi. Chay wayra pachapi kachkaq yaku wapsi chiriyachkaspaqa, puriqllayaspa sut'uchakuna tukuspa phuyu tukukun.
Runakuna yaku wapsitaqa yaku wapsi kuyuchinapim, yaku wapsi anta kuyupipas llamk'achin.
Hawa t'inkikuna[llamk'apuy | pukyuta llamk'apuy]
- Commons nisqapi suyukunata uyarinakunatapas tarinki kaymantam: Yaku wapsi.


text:
1Tsaypitanami ricargä Sión jircacho Jesucristo ichiraycagta. Paypa naupanchömi ricargä pachac chuscu chunca chuscu waranga (144-000) runacuna Jesucristupa y Tayta Diospa jutincuna urcuncho escribiraycagta. 2Tsaynogpis tsay runacuna gloriacho cantamogtami mayargä. Tsay cantamushgan carumanmi mayacämorgan atsca yacu ragrapa aywar gaparagnog y räyu bunrurognogpis. Tsay runacuna cantaptin tsaytsica arpata tucamushgannogmi mayacämorgan. 3Paycunaga mushog alabanzata cantapäcorgan Tayta Dios jamaräcunanpa naupancho, chuscu querubincunapa naupancho y tsaycho cag ishcay chunca chuscu (24) mayor runacunapa naupancho. Salvashga car tsay pachac chuscu chunca chuscu waranga (144-000) runacunalami tsay alabanzata cantayta yachapäcorgan. 4Paycunaga manami warmin warmin y runan runan puripäcorgantsu. Tsaynogpis manami lulacorgantsu. Jesucristuman yäracur imanog nacarpis pay munashgannoglami cawapäcorgan. Paycunami jutsa rurashganpita perdonashga carcaycan Tayta Diospa y Jesucristupa naupancho imayyagpis cawapäcunanpag. 6Tsaypitanami ricargä juc ángil altupa päriycagta. Paymi Jesucristupa wilacuyninta apamorgan lapan casta runacunapag, maycho taptinpis y ima idiömata rimaptinpis. 7Tsay angilmi fuertipa caynog nimorgan: “¡Munayniyog cashganpita Tayta Diosta alabapäcuy! Höra chämushganami lapan runacunata juzgananpag. Paymi camashga jana patsata, cay patsata, lamarta y pucyucunatapis.” 8Tsay angilpa guepanta juc ángil aywargan caynog nir: “¡Babilonia jatun marcacho tag runacuna mana pengacuypami jutsata rurapäcushga! Paycunata ricacurmi waquin runacunapis jutsata rurarcaycan. Tsaynog cashganpitami tsay marca ushacänanpagna caycan.” 9Tsay ishcay angilcunapa guepantanami más juc angilpis aywargan fuertipa caynog gayacushpan: “Mayganpis anticristuta o anticristu-nirag ïduluta adorar señalninta maquinman o urcunman churatsicogcunataga mana cuyapaypami Tayta Dios infiernuman gaycongapag. Tsaychömi tsay runacuna rupar nacangapag Jesucristo y angilcunapis ricaycaptin. 11Pagasta junagta nina rupaptinmi mana chawaypa tsaypita goshtay sharcongapag. Tsaynoglami nacanga pï-maypis anticristuta o anticristu-nirag ïduluta adorar señalninta maquinman o urcunmanpis churatsicogcunaga.” 12Tsay ángil nishgannog cananpag caycaptenga Jesucristuman yäracogcunaga Tayta Diosta cäsucur mana ajayaypa payman shumag yäracäritsun. 13Tsaypitanami mayargä ciëlucho caynog nimogta: “¡Jesucristuman yäracurcur wanogcunaga Tayta Diospa naupancho imayyagpis cushishgami cawapäcongapag!” Nircurnami nimargan tsay nishgancunata escribinäpag. Tsaynog escribinäpag nimaptinmi Santu Espiritupis caynog nergan: “¡Cay patsacho nacashgannöga Jesucristuman yäracogcuna mananami nacanganatsu, sinöga gloriacho cushishgalami cawapäcongapag! Payman yäracur lapan rurashgancunapitami Tayta Diosnintsega premiuta gongapag.” 14Ricärishgächömi ricargä yorag pucutay janancho juc runa jamaraycagta. Paymi caycargan öru coronashga y afilashga ösin aptashga. 15Tsaypita maylantanami gloriacho caycag templupita ángil yargarcamur pucutay janancho jamaraycag runata fuertipa caynog nergan: “¡Cosëcha poguraycannami! ¡Ösiquita aptacurcur jucla cosechanayquipag ayway!” 16Tsaynog niptinmi tsay runa ösinta aptacurcur aywargan. Nircurnami cosechar shuntagnogpis Tayta Diosman yäracogcunata may-tsaypitapis shuntargan. 17Tsaypitanami más juc ángil gloriacho caycag templupita yargamorgan. Paypis ali afilashga ösin aptashgami cargan. 18Altarcho caycashganpitanami yapay más juc angilpis yargamorgan ninapa mandagnin. Tsaypis ösin aptashga caycag angilta gayacorgan caynog nir: “¡Lapan üva poguraycannami! ¡Tsay ösiquiwan lapanta cosechamuy!” 19Tsaynog niptin üvata shuntagnogpis runacunata tsay ángil shuntargan. Jutsata rurapäcushganpita Tayta Diosnintsi rabiashga captinmi jatuncaray pözuman üvacunata winarcur jarushgannog marcapita juc läduman jorgurcur paycunata ángil wanutsergan. Tsaynog wanutsiptinmi caballupa shiminman töpanan altuyag sogta chunca (60) lëwayag yawar aywargan.
Copyright
Learn More


text:
1Munakusqasníy, Diosqa willawanchej kay imasta qonawanchejta; chayrayku cuerponchejta, sonqonchejtapis llimphuchakuna tukuy ch'ichi kajmanta. Diosta manchachikuspa, astawan astawan juchamanta t'aqakuna. 2Sonqoykichejpi munakuywan jap'iwayku; mana pitapis ima sajrata ruwarqaykuchu, nitaj pitapis pantacherqaykuchu, nillataj pitapis ch'awkiyarqaykuchu. 3Chaytaqa mana qankunata juchachanayraykuchu niykichej, imaraykuchus ñawpajtaña nerqaykichej qankunaqa sonqosniykupi kashasqaykichejta, khuskapuni kananchejpaj wañuypipis, kawsaypipis. 4Qankunamanqa sut'inta parlaykichej. Qankunamanta may sonqo junt'asqa kani. Tukuy llakiyniykupitaj may sonqochasqa, kusiyniyojtaj kani. 5Macedoniaman chayamusqaykumantapacha, ni imaynata samarikorqaykuchu, astawanqa imaymana llakiykuna jamuwarqayku; jawamanta ch'ajwas karqa, ukhumantataj manchachikuykuna. 6Chaywampis Diosqa, pichus yachan llakisqasta sonqochayta, Payqa noqaykutapis sonqochawarqayku Titoj chayamusqanwan. 7Mana chayamusqallanwanchu sonqochawarqayku; astawanqa imaynatachus payta sonqocharqankichej, chay jinallatataj sonqochawarqayku. Payqa willawarqayku rikuyta munawasqaykuta, waqasqaykichejta, noqamantapis llakikusqaykichejta ima. Chaytaj astawanraj kusichiwarqa. 8Qhelqamusqay cartawanchus llakicherqaykichej chaypis, mana pesachikunichu. Jaqay kutipeqa pesachikorqani; chaypacha llakikorqani, yachaspa chay cartaqa uj ratolla llakichisusqaykichejta. 9Kunanqa kusikuni, mana qankunata llakichisqayraykuchu, manachayqa kusikuni, imaraykuchus chay llakeyqa juchamanta Diosman kutirikunaykichejpaj karqa. Llakikusqaykichejqa Diospa munasqanman jina karqa, chayraykutaj noqaykumantaqa mana ima sajratapis jap'erqankichejchu. 10Diospa munasqanman jina llakikoyqa juchamanta Diosman kutirikuyman pusan salvasqa kanapaj. Chaymantaqa mana pesachikunachu. Kay pachaman jina llakiyrí wañuyta apamun. 11Qankunaqa llakikorqankichej Diospa munasqanman jina. Qhawaychej may jina k'uchismanchus tukorqankichej, jinallataj munarqankichejpuni mana juchayojpaj qhawasqa kayta. Chay jucharayku phiñakorqankichej, manchachikullarqankichejtaj. Qankunaqa rikuwaytapuni munarqankichej, tukuy sonqowantaj munarqankichej chay juchallejta wanachinapaj castigayta. Chay tukuypi rikuchikorqankichej mana juchayoj, llimphustaj kasqaykichej. 12Ajinaqa cartata qhelqamushaspa, mana chay juchallikojpichu yuyasharqani, nitaj pejpa contrampichus juchallikorqa, chay runapichu; astawanqa qhelqamorqaykichej, yachakunampaj Diospa ñawpaqempi imayna munakuyniyojchus noqaykupaj kasqaykichej. 13Chayrayku sonqochasqa kayku. Astawanqa Tito kusisqa kasqanmanta kusikuyku, imaraykuchus qankuna sonqonta pataman oqharerqankichej. 14Qankunamanta Titowan parlaspaqa, mayta jatuncharqaykichej, qankunataj mana p'enqaypi rikhurichiwarqankichejchu. Imatachus qankunaman nerqayku, chaytaqa mana llullakorqaykuchu; jinallataj imatachus Titoman willarqayku qankunamanta, chaytapis manallataj llullakorqaykuchu. 15Paypa munakuynenqa may jatumpuni qankunapaj. Sapa kuti yuyarikun kasukoj kasqaykichejmanta, imaynatachus chayamushajtin, qankuna ukhupi payta jap'erqankichej, manchachikuywan, kharkatitiywantaj, chaymanta. 16Kusikuni tukuy imapi qankuna kasukoj kasqaykichejmanta.
Copyright
Learn More


text:
Hinduwismu
Hinduwismu (sanskrit simipi सनातन धर्म; Sanātana Dharma, "kakuq iñiy") nisqaqa huk iñiymi, lliw hatun iñiykunamanta aswan mawk'as, Indyapim mast'arisqa.
Hinduwismuqa Indyapi veda nisqa hawaykawsaypi XXI kaq kñ pachakwatapis icha ñawpaqñas paqarirqan. Acka hina iñispa achka dyus kaykunapim iñinku. Tiksimuyuntinpiqa huk llunamanta aswan Hindu nisqa iñiqkunam, yaqa tukuynintin Indyapim.
Kay hinam Rigveda nisqa willka qillqapi qillqasqa:
- Sanskrt: एकम् सत् विप्रा: बहुधा वदन्ति
- (latin siq'i llump'api): Ekam Sat Vipraaha Bahudhaa Vadanti
- T'ikrasqa: "Chiqapqa hukllam, amawtakuna achkakunata riqsiptinpas."
- — Rigveda (I kaq qillqa, CLXIV kaq takintin, 46 kaq harawi)
Kaymi hindu iñiypa darshana nisqa suqtantin yachachiynin:
- Vedanta (Vyāsa-manta)
- Yoga (Patañjali-manta)
- Sankhya (Maharshi Kapilá-manta)
- Pūrva Mīmānsā (Jaimini-manta)
- Nyāya (Gotama-manta)
- Vaiśeshika (Kanāda-manta)


text:
1Casna rasha causaichi huauquiguna. Shuc quiric runa juchata racpi Diospa Samai munaita catic runaga chi runata mansu shunguhuan alichichi cuti Jesucristohuan purichun nisha. Chasna rasha ali yuyaihuan causaichi cangunahuas mana pandaringahua. 2Shuc llashacta apariucta yanapashcacuinta cangunapura yanapanacuichi. Chasna rasha Jesucristo mandashcata pactachinguichimi. 3Shuc runa mana imas ashallata alabarishaga amullata pandachirin. 4Chasna acpi caran amu pai quiquin rashcata ricuchun. Shuccuna rashcagunata mana ricusha randi pai quiquin rashcaguna ali acta ricusha cushiyachun. 5Shuc aparinata aparishcacuinta caran amu causaita ricuna manchi ali causashun nisha. 6Diospa shimita yachauc runagunaga paigunata yachachiuc runama ali charishcagunatas cumbirasha yanapanauchun nini. 7Amullata ama umachiringuichi Diosta pugllasha nisha, Dios mana pugllaibacchu. Imatas tarpushaga chillatatami pallangui. 8Chasna acpi maicanbas tarpushcacuinta aicha mana ali munashcata rashaga pallashcacuinta chimandalla huañunga. Chasnallata tarpushcacuinta Diospa Samai munashcata rashaga pallashcacuinta Diospa Samaimanda huiñai causaita charingami. 9Chimandami ali ranagunatas mana sambayanachanchi. Mana sambayasha aligunata rasha catishaga pallana punzhacuinta pactashcai aligunata japingaraunchi. 10Chasna acpi ñucanchi ushashca tuputa tucuigunata alita rasha yanapana manchi, maspas Jesucristota quiricpurami alita rana anchi. 11Ricuichi, ñuca quiquin maquihuanmi jatunda quillcasha cangunama ñuca cachauni. 12Chi cangunata israelcuinta tucungahua ullucarapundata pitirishca tucuna manguichi nisha rimaccunaga israelgunahuacpi balichishca tucungahuallami casnaga rimanaun. Jesucristo cruspi huañushcami nisha camachishcamandami mana turmintachishca tucungahuami chasna rimaunguna. 13Chi runagunaga pitirishca ashallata mana tucui mandashcagunata pactachinaunzhu. Chasna ashallata cangunataga pitirishca aichi nisha mandanaun israelgunahuacpi cangunamanda balichishca tucungahuami chasna rimaunguna. 14Randi ñucaga imamandas balichihuanauchun nisha mana munanichu. Astahuanbas ñucanchi Señor Jesucristo cruspi huañushcamandallami cushihuan rimasha causanata munani. Chasna asha cunanga mundu munai mana imaschan, mana munarichihuanzhu. Ñáucaga cruspi huañushcacuinta acpi, mundu munai cunan ñucahuacpi mana imaschan, chitaga mana munanichu. 15Señor Jesucristohuan shuglla tucushcamanda pitirishca ashas mana pitirishca ashahuas chasnallatami, astahuanbas paihuagmanda mushuc causaita charinami mas balin. 16Tucui cai yachachishcata caticcuna mana chi israel runa ashallata, Diospa runagunami sirtu aunguna. Chasna asha Dios ali yanapanatas mana manzhana causaitas charinauchun nisha munani. 17Ñáuca Señor Jesucristohua runa ashcamanda yapa turmintachishcamandami siñalgunata charini. Chiraicu cunanmanda ñaupagma ama pihuas quillachihuanauchun ninimi. 18Señor Jesucristo tucui cangunata llaquisha alita rachun ninimi huauquiguna. Chasna achun. Chillata rimani, Pablo.
Copyright
Learn More


text:
Wanachay
Wanay icha Wanachay nisqaqa pi runamanpas paypaq millay kaq ruraymi huchallikusqanrayku, q'umallikusqanrayku.
Wanakuy, Ankash qallupi. "Wanakuyna, kachakukuna warkayashuruyki, alaq yakuwan paqaspa armatsiyashuruyki".
Kay hinatam wanachanku:
- Tayta mamaqa wawanta wanachan mana uyarisqanrayku, ima millaytapas rurasqanrayku.
- Hinallataq yachay wasipi yachachiq mana uyariq, mana llamk'aq yachaqaqkunatam wanachan. Huk mama llaqtakunapim yachachiq ama maqachunchu, yachaqaqkunata rimapullachun, ruranakunatam qullachun.
- Mama llaqtaqa q'umalli nisqa huchallikuq, mana kamachikunakama ruraq runatam wanachan. Chay wananaqa taripay sunturpim kamarikunku. Kay wanaykuna hinam kachkan:
- Qullqi wanay: Taripasqa runaqa kañinatam quchun.
- Samk'ay wanay: Taripasqa runaqa samk'ay wasipim wichq'asqa kachun, huk mit'alla icha wañunankama (ancha millay rurasqanrayku).
- Wañuy wanay: Taripasqa runaqa wañuchisqa kachun (huk mama llaqtakunallapiraq, ancha millay rurasqanrayku): runa warkhunapi, uma kuchuywan, miyu wapsi ukhupi (Hukllachasqa Amirika Suyukunapi), pinchikilla tiyanapi (Hukllachasqa Amirika Suyukunapi). Huchallikuqqa wañunanta samk'ay wasipim suyan.
- Maqay wanay: Taripasqa runaqa maqasqa kachun, asutiwan icha k'aspiwan (pisilla mama llaqtakunapi: Iranpi, Sawud Arabyapi)
- Mutuy wanay: Taripasqa runaqa mutusqa kachun. Makinta, chakinta, huk kurku yawrikunatapas kuchunku (pisilla mama llaqtakunapi: Iranpi, Sawud Arabyapi)


text:
1Febe sutiyoj hermanata rejsichiykichej. Payqa Cencrea iglesiapi diaconisa. 2Señorpa sutimpi imaynatachus creejkuna ruwayta yachanku, ajinata payta wajyarikuychej. Imamanta pisichikojtimpis, chaywampis payta yanapaychej, imaraykuchus payqa ashkha hermanosta yanaparqa; ajinallatataj noqatapis yanapawarqa. 3Napaykapuwaychej Priscilata, Aquilatawan. Paykunaqa Cristopi yanapawajkuna kanku. 4Paykuna noqarayku wañuytapis mana manchachikorqankuchu. Chayrayku paykunamanqa mana noqallachu graciasta qoni, astawanqa mana judío kajkunaj iglesiasnimpis graciasta qollankutaj. 5Chantá paykunaj wasinkupi iglesiatapis sutiypi napaykullaychejtaj. Munakusqay Epenetota napaykapuwaychej; jaqay Asia suyupi payqa tukuymanta aswan ñawpajta Cristopi creerqa. 6Mariata napaykapuwaychej; payqa ashkhata qankunapaj trabajarqa. 7Yawar masisniy Andronicota, Juniastawan napaykapuwaychej. Paykunaqa noqawan khuska carcelpi karqanku, apóstoles ukhupitaj may mentasqa kanku. Chantapis noqamanta aswan ñawpajta Cristopi creerqanku. 8Señorpa sutimpi munakusqay Ampliasta napaykapuwaychej. 9Cristota sirvej masinchej Urbanota, munasqa Estaquistawan napaykapuwaychej. 10Cristopi allin qhawasqa Apelesta napaykapuwaychej, jinallataj Aristóbuloj wasimpi kajkunatapis. 11Yawar masiy Herodionta napaykapuwaychej, jinallataj Narcisoj wasimpi kajkunatapis, pikunachus Señorpi creenku, chaykunata. 12Trifenata, Trifosatawan napaykapuwaychej, pikunachus Señorpaj sinch'ita trabajanku, chaykunata. Chantá munasqa Persidata napaykapuwaychej; paypis may jinata Señorpaj trabajallarqataj. 13Señorpi ajllasqa Rufota napaykapuwaychej, mamantawan. Payqa noqajtapis mamay jina karqa. 14Napaykapuwaychej Asincritota, Flegonteta, Hermesta, Patrobasta, Hermasta, paykunawan kaj hermanostawan. 15Napaykapuwaychej Filologota, Juliata, Nereota, panantawan, Olimpasta, Diospaj tukuy paywan ajllasqa kajkunatawan. 16Sapa uj llimphu sonqo much'aywan napaykunakuychej. Cristoj tukuy iglesian napaykamusunkichej. 17Hermanos, mañaykichej allinta qhawakunaykichejta t'aqanachejkunamanta, pantachejkunamanta ima, imaraykuchus paykunaqa yachaqakusqaykichejmanta waj yachachiyta yachachinku. Chaykunamanta t'aqakuychej. 18Chay jina runasqa mana Señorninchej Jesucristotachu sirvinku, manachayqa wijsasnillankuta, mana yachajkunatataj ch'awkiyanku k'acha parlasqankuwan, misk'i simiwan ima. 19Tukuy yachankuña qankuna sumaj kasukoj kasqaykichejta; chayrayku qankunamanta kusikuni. Kunanrí munani allin kajpaj yachayniyoj kanaykichejta, sajra kajpajtaj pisi yuyayniyoj. 20Pisimantawan sonqo tiyaykuyta qoj Diosqa Satanasta chakiykichej urapi p'altarparenqa. Señorninchej Jesucristoj qhasilla k'acha yanapaynin qankunawan kachun. 21Yanapawajniy Timoteo napaykamusunkichej, jinallataj yawar masiy Lucio, Jasón, Sosípater ima. 22Noqa Tercio, kay cartata qhelqajpis Señorpa sutimpi napaykamuykichej. 23Gayo napaykamusunkichej. Payqa wasinman wajyariwarqa jinallataj tukuy iglesiamanta kajkunatapis. Llajtapi qolqe jallch'aj Erasto napaykamusunkichej, jinallataj hermanonchej Cuartopis. 24Señorninchej Jesucristoj qhasilla k'acha yanapaynin tukuyniykichejwan kachun. Ajina kachun. 25Diosqa yupaychasqa kachun, pichus sinch'ita sayachiyta atisunkichej Jesucristomanta willasqay evangeliowan, unay watasmanta pakasqa imasta sut'inchawasqanman jina, chaywan. 26Chayqa kunan rikuchisqaña kashan profetaspa qhelqasqankupi, wiñay Diospa kamachisqanman jina. Chay pakasqa yachayqa runasman rejsichisqaña kashan creenankupaj, kasunankupajtaj. 27Uj k'ata yachayniyoj Dios yupaychasqa kachun Jesucristonejta wiñaypa wiñaynintimpaj. Ajina kachun.
Copyright
Learn More


text:
1Ahinatan Diospa arcanta apaykurqanku, hinaspa Davidpa wakichisqan karpa ukhuman churaykurqanku. Chaymantataq ruphachina sacrificiota sumaq kawsay sacrificiotawan Diosman haywarqanku. 2Chay sacrificiokunata haywayta tukuspañan, Davidqa Señor Diospa sutinpi llaqtata samincharqan. 3Hinallataq llapan Israel runakunaman warmimanpas qharimanpas sapankaman rakichirqan t'antata, dátil nisqa ruru k'umpata pasas k'umpatawan. 4Chaymantataq Davidqa Señor Diospa arcanpa ñawpaqenpi Leví runakunata serviqpaq churarqan, Israelpa Diosnin Señorta yupaychanankupaq, hatunchanankupaq, paymanta mañakunankupaq ima. 5Asafmi umalli karqan, payman qatiqtaq Zacarías, yanapaqninkunataq Jeiel, Semiramot, Jehiel, Matatías, Eliab, Benaía, Obed-edom, Jeielpiwan. Paykunan tocarqanku tawtinkukunata arpakunata ima, Asaftaq platillota tocarqan. 6Sacerdotekunataq Benaiaspiwan Johazielpiwan Diospa rimanakuynin arcaq ñawpaqenpi tukuy tiempo cornetata tocanankupaq churasqa karqanku. 7Chay p'unchaymi Davidqa unancharqan Asafpa wawqenkunapiwan Señor Diosman yupaychaykunata takinankupaq. 8¡Señor Diosman graciasta qoychis! ¡Paymanta mañakuychis! Ruwasqankunata llaqtakunaman willaychis. 9Señor Diosman takiychis, payman yupaychaykunata takiychis, tukuy musphana ruwasqankunamanta willakuychis. 10Ch'uya sutinpi kusikuychis, Señor Diosta yupaychaqkunaqa sonqoykichispi kusikuychis. 11Señor Diosmanta mañakuychis kallpachanasuykichispaq, Señor Diosmanqa qayllaykullaychispuni. 12Señor Diospa musphana ruwasqankunata yuyariychis, milagronkunata, chaninchayninkunata yuyariychis, 13qankuna Diospa kamachin Israelpa mirayninkuna, Señor Diospa akllakusqan Jacobpa churinkuna. 14Paymi Diosninchis Señor Diosqa, paymi kay pachantin kamachiqqa. 15Wiñaypaq rimanakuyninta yuyaychis, waranqa miraypaq kamachikusqan simitapas yuyaychis, 16Abrahamwan rimanakusqanta yuyaychis, Isaacman jurasqanta yuyaychis. 17Chaytan Señor Diosqa Jacobpaq unancharqan, Israelpaq wiñay rimanakuyta churaspa nirqan: 18Qanmanmi qosqayki Canaán hallp'ata, chaymi kanqa herenciaykichis, nispa. 19Paykunaqa pisi runakunallan karqanku, wak llaqtayoq hinan chay hallp'api pisilla karqanku. 20Huk suyumanta huk suyumanmi purirqanku, huk llaqtamanta huk llaqtamanmi rirqanku. 21Señor Diosqa manan piqpa sarunchanantapas munarqanchu, paykuna hawan reykunata anyaspa nirqan: 22Akllakusqaykunataqa aman llamiykunkichischu, profetaykunataqa aman imanankichispaschu, nispa. 23Llapan kay pacha, Señor Diosman takiychis, qespichiwasqanchista sapa p'unchay willaychis. 24Qhapaq-atiyninta runakunaman willaychis, musphana ruwasqankunatapas llapan llaqtakunaman willaychis. 25Hatunmi Señor Diosqa, yupaychana hinapuni, llapan dioskunamanta aswan manchana. 26Llaqtakunaq llapan diosninqa idolokunan, Señor Diosmi ichaqa hanaq pacha kamaq. 27Paytaqa lliphlli-kaywan manchana-atiywanmi muyuykun, wasintaqa atiywan kusikuywanmi hunt'aykun. 28Llapa suyu ayllukuna, Señor Diosta niychis: ¡Qanmi qhapaqqa atiyniyoqqa kanki! 29¡Sutiykiqa hatunchasqan! nispa. Ñawpaqenman asuykuychis ofrendakuna aparisqa, ch'uya p'achantin Señor Diosman qonqoriykukuychis. 30Kay pacha runakuna, Señor Diospa ñawpaqenpi khatatataychis. Teqsimuyuqa allin takyachisqan, manataqmi kuyurinmanchu. 31Hanaq pachapas kusikuchun, kay pachapas q'ochukuchun, suyukunamanpas paykuna willarichun: ¡Señor Diosmi kamachikushan! nispa. 32¡Lamar-qocha qaparichun, llapan chaypi kaqkunapas! ¡Campokuna kusikuchun, llapan chaypi kaqkunapas! 33Sach'a-sach'api mallkikunan takinqaku, Señor Diospa ñawpaqenpin kusikuymanta takinqaku, Señor Diosmi hamushan kay pachata kamachinanpaq. 34Señor Diosta yupaychaychis, payqa allinmi, munakuyninqa mana tukukuqmi. 35Waqyakuychis: ¡Qespichiq Diosnillayku, qespichiwayku! Huñuykuwayku, hinaspa suyukunamanta qespichiwayku ch'uya sutiykita hatunchanaykupaq, q'ochukuspayku qanta yupaychanaykupaq, nispaykichis. 36Wiñaymanta wiñaykama saminchasqa kachun Israelpa Diosnin Señorqa, nispa. Hinan llapan runakuna nirqanku: –¡Amén! ¡Señor Diosqa yupaychasqa kachun! nispanku. 37Davidmi Asafta llank'aq-masinkunatawan saqerqan Señor Diospa rimanakuynin arca qayllapi tukuy tiempo servinankupaq, sapa p'unchay imaynatachus ruwanankuta hina. 38Saqellarqantaq Obed-edomta soqta chunka pusaqniyoq llank'aq-masinkunatawan paykunata yanapanankupaq. Jedutunpa churin Obed-edomqa Hosapiwanmi punku qhawaq karqanku. 39Sacerdote Sadoctataq llank'aqmasin sacerdotekunatawan saqerqan Gabaonpi yupaychana cheqaspi Señor Diospa karpan qayllapi. 40Paykunan Señor Diosman ruphachina sacrificiota tukuy tiempo tutamantapas tardepas haywananku karqan ruphachina altar patapi, Señor Diospa Israelta tukuy kamachisqan qelqaman hina. 41Paykunawanmi karqan Hemanpas Jedutunpas Señor Diosta yupaychanapaq wakin sutinmantakama akllasqakunapas. Paykunaqa Señor Diosta yupaycharqanku wiñay munakuyninmantan. 42Hemanpiwan Jedutunpiwanmi cornetata, platillotawan tocarqanku, yupaychaykunata takinapaq wakin tocanakunatawan. Jedutunpa churinkunaqa punku qhawaqmi karqanku. 43Chay qhepatataq llapa runakuna sapanka wasinkuta ripurqanku, Davidpas ripullarqantaq familianta saminchananpaq.
Copyright
Learn More


text:
1Llapallan runakuna mayuta chimpaqtinku hinan, Señor Diosqa Josueta nirqan: 2–Sapanka ayllumanta huk qharita akllaychis. 3Hinaspan paykunata kamachinki sacerdotekunaq sayasqan Jordán mayu chawpimanta chunka iskayniyoq rumikunata horqomunankupaq. Chaytan kunan tuta apanqaku maypichus puñunkichis chay cheqasman churanankupaq, nispa. 4Chaymi Josueqa chunka iskayniyoq akllasqan runakunata waqyaspa 5nirqan: –Mayu chawpiman kutiykuychis Diosniykichis Señor Diospa arcanpa kashasqanman. Sapankaykichistaq chay cheqasmanta huk rumitakama rikraykichispi aparikamunkichis, Israelpa chunka iskayniyoq ayllunpa kasqanman hina. 6Chay rumikunataqmi yuyarichisunkichis imatachus Señor Diospa ruwapusqasuykichista. Hinan qhepa p'unchayman wawaykichiskuna tapuspa: “¿Imapaqtaq chay tawqasqa rumikunari?” niqtinku, 7willankichis: Sacerdotekuna Señor Diospa arcanta wantuspa Jordán mayuman haykuqtinkun mayuqa iskayman t'aqakurqan. Chayta yuyarinanchispaqmi chay rumikunataqa tawqarqanku, nispaykichis, nispa. 8Paykunataq Josuepa kamachisqanta hina ruwarqanku, Jordán mayu chawpimanta chunka iskayniyoq rumikunata horqomurqanku, sapanka ayllupaq huk rumitakama. Chaytataq karpankuq kasqanman apaspa chaypi tawqarqanku, Señor Diospa Josueta nisqanman hina. 9Josuepas Jordán mayu chawpipi chunka iskayniyoq rumita tawqallarqantaq Señor Diospa arcanta wantuq sacerdotekunaq sayasqan cheqaspi. Chay rumi tawqasqataq kashallaqpuni. 10Rimanakuy arcata wantuq sacerdotekunan Jordán mayu chawpipi sayaykurqanku, Josuewan Señor Diospa kamachisqanta Israel runakunaq lliwta ruwanankama. Llapallanmi ruwakurqan Moisespa Josueman kamachisqanman hina. Runakunataq usqhayllata chimparqorqanku. 11Llapanku mayuta chimparqoqtinkuñan sacerdotekunapas chimpamullarqankutaq Señor Diospa arcanta wantuykukuspa, hinaspataq runakunaq ñawpaqenman churaykurqanku. 12Moisespa kamachisqanman hinan Rubén ayllu, Gad ayllu, Manasés kuskan ayllu maqanakuqkunapas wakin Israel runakunaq ñawpaqenta rispa maqanantinkama chimparqanku. 13Llapankutaq yaqa tawa chunka waranqa hina Señor Diospa qayllanpi Jericó pampaman maqanakunankupaq chayarqanku. 14Chay p'unchaymi Señor Diosqa Josueta hatuncharqan Israel runakunaq qayllanpi, chaymi paykunaqa wañukapunankama respetarqanku, imaynan Moisestapas respetarqanku hinata. 15Chaymantataq Señor Diosqa Josueta nirqan: 16–Kamachikuy simi qelqayoq arcata wantuq sacerdotekunata kamachiy mayumanta lloqsimunankupaq, nispa. 17Josuetaq sacerdotekunata kamachirqan lloqsimunankupaq, 18paykunataq mayumanta lloqsimuspanku, chayllaraq ch'aki pampaman saruykuqtinku hina, mayuqa kaqta suchuripurqan chimpa-chimpantinta llimp'asparaq. 19Israel runakunaqa Jordán mayuta chimparqanku wata qallariy killaq chunkakaq p'unchayninpin, Gilgalpitaq karpakurqanku Jericó llaqtaq inti lloqsimuy ladonpi. 20Chaypin Josueqa Jordanmanta apasqanku chunka iskayniyoq rumikunata tawqaykurqan, 21Israel runakunatataq nirqan: –Qhepa p'unchayman wawaykichiskuna tapuspa: ¿Imapaqtaq chay rumikuna tawqasqari? niqtinkun, 22qankunaqa paykunaman willankichis: Ñoqaykun Jordán mayuta ch'akita chimpamurqayku. 23Diosniykichis Señor Diosmi mayuta ch'akichirqan chimpamunaykupaq, imaynan Puka Qochatapas ch'akichirqan chimpamunaykupaq hinata, nispaykichis. 24Señor Diosmi chaykunata ruwarqan tukuy-atiyniyoq kasqanta kay pachantinpi lliw llaqtakuna yachanankupaq, hinallataq qankunapas Diosninchis Señor Diosllatapuni yupaychanaykichispaq, nispa.
Copyright
Learn More


text:
1Chihuasha Jesus Galilea partita puric ara. Israel amuguna paita huanchishun nishcata yachasha Judea partibi rinata mana munarachu. 2Chi urasca israelgunahua huañuc apayayaguna carpa huasigunai causaushcata yuyarishami Jerusalenbi jistata rana punzhaguna ña pactamushcami. 3Chasnamandami Jesuspa huauquiguna paita ninaura, Ama caillaiga saquirichu, Judea partima ri, chibi tiyac canda catic runaguna can rashcagunataga ricunauchun. 4Maican runa ricsitucunata munashaga mana pacallaibiga racchan. Can caibi rashca samigunataga tucui runaguna ñaupacpihuas rana mangui paigunas ricunauchun nisha. 5Jesustaga paihua quiquin huauquigunahuas mana quirishami casnaga ninaura. 6Jesus randi paigunata nira, Chara ñuca rina uras mana pactarishcachu, randi canguna rinaga ima uraspas ali an. 7Cai mundumanda ac runaguna cangunataga mana piñanaunzhu, randi ñucataga piñahuanaunmi ñuca paiguna rashcaguna mana ali ashcata pagllaibi rimashcamanda. 8Cangunalla chi jistamaga richi, ñucaga mana riunichu ñuca rina punzha chara mana pactarishca acpi. 9Casna paigunata nisha Galilea partibi saquirira. 10Paihua huauquiguna jistama rishcahuasha Jesuspas Jerusalenma rira, miticushcacuinta runaguna mana ricuushcaibi sapalla purisha riura. 11Israel amuguna chi jistaibi Jesusta mascausha ninaura, Maibishi chi runaga aun nisha. 12Runagunapurallata caran tunutami jalijali Jesusmandaga cuintanacunaura. Maicangunaga ninaura, Paiga shuc ali runa man nisha. Randi shuccunaga, Mana ali runachan, yapa runagunata umachic man ninaura. 13Chasna agllaita mana pihuas Jesusmanda pagllaibiga rimacchan aura israel amugunata manhzasha. 14Ñáa chaupi jista aushcai Jesusca Diosta alabana huasi canzha partibi yaicusha yachachingahua callarira. 15Paita uyasha manhzarishcahuan israel amuguna ninaura, Imasata cai tucuita cai runaga yachan mana estudiashca ashallata. 16Jesus paiguna cuintanacushcata yachasha nira, Ñáuca yachachishcaga mana ñuca yuyaimandallachu, randi ñucata cachamuc Yaya yachachishcatami yachachiuni. 17Ñáuca yachachina shimiga ñuca quiquin yuyaimandalla shamuc actas Diosmanda shamucta actas Yaya Dios munashcata ranata munac runallami yachanga. 18Pihuas quiquin yuyaimandalla rimac runaga, shuccuna balichihuanauchun nishalla ranaun. Randi pihuas paita cachamucta balichinata munashaga chi runa sirtu shimita rimac man. Paihuacpi ima llullanas mana tiyanzhu. 19Manachu sirtu an Moises cangunata mandashca shimigunata cushcaga. Chasna agllaita cangunaga pihuas mana tucui chigunata cadsunzhu, chasna acpi imaraicuta ñucataga huanchinata munanguichi. 20Caita uyasha runaguna ninaura, Chupayuc supai angui, pita canda huanchinataga niun. 21Chasna rimanaupi Jesus paigunata nira, Ñáuca chasna samana punzhaibiga shuc runata alichirani. Chasna pihuas mana ranata ushashcata ñuca rashcamandami tucui canguna manzhariranguichi. 22Yuyarichi. Cangunas samana punzha acpihuas chi huañuc Moises mandashcata pactachinguichimi carihuahua ullucarapundata pitisha. Chita ranaga mana paimanda punda callarirachu, astahuanbas cangunahua callari apayagunami chita rangahuaca callarinaura. Chasna acpi canguna chita ranguichimi samana punzha acpihuas. 23Alimi, cunanga cangunahuas Moises mandashcata pactachingahuaca samana punzha acpihuas canguna cari huahuagunahua aicha pundahuallatas pitinguichillami. Chasna ashallata imahuacta ñucahuanga piñarihuanguichi ñuca shuc ungushca runata paihua intiru aichata samana punhzaibi janbishcamandaga. 24Ricurishcamandalla ama yanga yuyarisha caudsaichichu, astahuanbas imasna sirtu actahuas alita ricushcahuashami caudsayachinata ushanguichi. 25Maican Jerusalenbi causac runaguna tapuicallarinaura, Manachu caiga amuguna huanchingahua mascasha puriushca runaga an. 26Chibi aungaya cuti runaguna ñaupacpi rimaugllaita mana pis paita imatas nin. Chasna ashaga amugunahuas cai runaga Dios cachashca quishpichic Cristo agmi nishachu quirinaun. 27Randi cai runa Nazaretmanda shamushcataga yachanchimi, astahuanbas quishpichic Cristo shamushcai mana pihuas yachangachu maimanda pai shamushcataga. 28Jesus Diosta alabana huasibi camachiushcai chi runaguna casna rimaushcata uyasha, sinzhita rimara, Indá canguna ricsihuashcanguichimi, ñuca maibi huiñashcatahuas yachashcanguichimi. Randi mana ñuca munaimandallaga shamushcanichu. Astahuanbas ñuca tucuita pactachic Yaya cachahuacpimi shamushcani. Cangunaga paita mana ricsishami causanguichi. 29Paimi cachamuhuashca. Chasna ñuca paimanda shamuc ashami paitaga ricsini nira. 30Chasna Jesus rimacpiga israel amuguna paita caudsayachingahua japinata munanaura, Munagllaita pai huañuna uras chara mana pactarishca acpi mana pihuas japinata ushanaurachu. 31Chasna chi amuguna piñagllaita ashca runagunami paita quirinaura. Chi quiriccunapura cuintanacunaura, Cai Jesusca Dios cachangaraushca quishpichic Cristochan. Cristo shamushaga cai runamandas mas yali jatun ushaihuan ranagunatachu rangaraun imachari nisha ninaura. 32Runaguna pacalla Jesusmanda chasna rimaucunata fariseogunaga uyasha piñarisha, pagrigunahuan pariu tucusha, Diosta alabana huasita cuirac sundalugunata cachanaura Jesusta japisha apagringahua. 33Chi sundaluguna paihuacpi pactaushcai Jesus runagunata nira, Ñáa mana yapa unaitachu cangunahuan aungarauni, chihuashaga ñucata cachamucpamallatami bulltiangarauni. 34Canguna mascashahuas mana tupahuanguichichu, canguna pactanata mana ushanguichichu ñuca aushcama. 35Chita uyasha israelgunapura tapunacuicallarinaura, Maitashi cai runaga ringaraun ñucanchi mana tupanata ushaibagmaga. Caru llactagunama israelguna causaushcai rishachu chi mana-israel runagunama camachigringaraun. 36Imasna nishata casnaga mascashahuas mana tupahuanguichichu nin, chasnallata ñuca aushcama canguna mana shamunata ushashcamanda nishaga imatata nin nisha cuintanacunaura. 37Chi puchucai jista punhzami mas balic punzhaga ara. Chi punhzaibi Jesus shayarisha sinzhita caparisha rimara, Maicanbas upinayashaga ñucahuagma shamuichi upingahua. 38Diospa shimibi rimashcashinallatami, ñucata quiric runahua shungumandaga causaita cuc yacuguna llucshingauna nin. 39Casna nishaga Jesus Diospa Samaimanda rimara, Maicanbas paita quiric runaga Diospa Samaitami cuitucunga. Pai casna rimara chara jahuapachama mana bulltiashca asha Diospa Samai chara mana shamushca acpi. 40Jesus casna rimashcata uyasha maican runaguna ninaura, Sirtupachami cai runaga Dios rimashcata pasachic shamungarauc runa an. 41Shuccunas ninaura, Paiga Quishpichic Cristo man ninaura. Randi shuccunaga ninaura, Mana. Quishpichic Cristoga mana Galileamandachanga. 42Diospa shimibi quillcashca tiyacca ninmi: Quishpichic Cristoga israelgunata mandac rey amu Davidmanda mirai runa ana man, chasna acpimi amu David causaushca Belen llactaibi pagarina manga. 43Chasna Jesusmanda chicanda yuyarisha chi runaguna ishcai (2) muntun tucunaura. 44Maicangunaga Jesusta japisha caudsayachingahua apanata munanaura, chasna agllaita mana pihuas imatahuas rarachu. 45Jesusta japingahua cachashca sundaluguna bulltiacpi, paigunata cachac fariseogunas chasnallata pagri amugunas tapunaura, Imahuata chi runata mana apamuranguichi nisha. 46Tapucpi cutipanaura, Ima uras pihuas mana chi runa rimashcashinaga rimashcachu. 47Casna paiguna rimacpi fariseoguna caminaura, Cangunahuaschu umachitucushcanguichi. 48Ñáucanchi amugunamandas, chasnallata fariseogunamandas paitaga maicanda quirishca. Mana shucpas. 49Randi cai paita uyac runagunaga Moises mandashca shimigunata mana yachashami caudsayachitucushca anaun, nisha chi amuguna piñasha rimanaura. 50Chasna rimanaupi shuc fariseo runa Nicodemo nishca chi fariseo muntunmanda ara. Paimi shuc uras tuta Jesushuan cuintangahua ric runa ara. Chi shuc fariseoguna chasna Jesusmanda rimanaupi pai randi nira, 51Ñáucanchi mandashcagunaibiga ninmi: Mana pitas caudsayachinata ushanchichu pai rimashcata ñaupa mana uyashallaga, imata pai rashcata yachangahua. 52Nicodemo chasna rimacpi paigunarandi ninaura, Cambas Galilea partimandachangui. Ñáaupa Diospa shimita ricusha yachai, chibimi ricungui mana maican Dios rimashcata pasachic runahuas Galileamandaga shamushcachu. 53Chasna cuintashcahuasha caran runa paihua huasima rinaura.
Copyright
Learn More


text:
Diego de Almagro
Diego de Almagro sutiyuq runaqa (1475 watapi paqarisqa Almagro llaqtapi, Ispañapi; 8 ñiqin anta situwa killapi 1538 watapi wañusqa Qusqu llaqtapi) ispañul awqaq pusaqsi, atipaqsi karqan.
Diego de Almagrop taytanqa Juan de Montenegros karqan, mamantaq Elvira Gutiérrezsi.
Francisco Pizarrowan 1533 watamanta 1535 watakama Tawantinsuyu nisqa Inkakunap qhapaq suyuntas atiparqan. 1536 watapi Chilitapas atipayta munaspa manas atirqanchu. 1538 watapis Pizarro wawqikunawansi hayu kaspa maqanakurqan. Awqankunaqa Qusqu llaqtapi Almagrota hap'ispas chaymanta wañuchirqansi. Qusqupi La Merced inlisyapi p'ampachasqam.
Hawa t'inkikuna[llamk'apuy | pukyuta llamk'apuy]
- Commons nisqaqa multimidya kapuyninkunayuqmi kay hawa: Diego de Almagro.
- Michimalonco, Pedro de Valdivia y el Nacimiento del Pueblo Chileno
- La consolidación del dominio español
- Estudio sobre Diego de Almagro
- Vida del mariscal y adelantado Don Diego de Almagro el viejo y de su hijo Don Diego de Almagro
- Vida y obra de Diego de Almagro


text:
Primo Carnera
Primo Carnera sutiyuq runaqa (* 25 ñiqin kantaray killapi 1906 watapi paqarisqa Sequals llaqtapi - 29 ñiqin inti raymi killapi 1967 watapi wañusqa Sequals llaqtapi), Italyapi mama llaqtaq kurku kallpanchaq runa.
Tayta:
Yachay wasi:
Suñaykuna[llamk'apuy | pukyuta llamk'apuy]
- Pachatin kampiun 1933–1934
Pirsunal suñaykuna[llamk'apuy | pukyuta llamk'apuy]
Kaypipas qhaway[llamk'apuy | pukyuta llamk'apuy]
Hawa t'inkikuna[llamk'apuy | pukyuta llamk'apuy]
- Commons nisqaqa multimidya kapuyninkunayuqmi kay hawa: Primo Carnera.
- Primo Carnera sutiyuqmanta qillqa: inlish simipi, kastilla simipi, Internet Movie Database nisqapi.
- Primo Carnera Fotos y videos
- Primo Carnera en Box Rec
- Primo Carnera en Find a Grave
- Primo Carnera en Wrestling World


text:
1Israel nacioncho más mandag cüraga Tayta Diosta manacuyan runacuna jusancunapita perdonash cayänanpämi. Saynöpis altarcho rupasiyan runacuna apayämushgan uywacunata y cosëchapita shuntarcur apayämushgancunatapis. 2Más mandag cürapis runala carmi imalachöpis jusayog caycan. Saymi runacuna mana tantyacuypa jusalicuyaptin cuyapan. 3Nircurmi uywata altarcho pishtarcur rupasin quiquinpa jusancunapita y runacunapa jusancunapitapis. 4Saynöpis mandag cüraga manami quiquinpa munaylanpitasu yaycun mandag cüra cayman. Saypa trucanga Aaronnöpis mandag cüra caymanga pipis yaycun Tayta Diosninsi churaptinrämi. 5Saynölami Jesucristupis Tayta Diosninsi churaptinrä mandag cüra cayman yaycushga. Jesucristupä Tayta Diosninsipa palabranchöpis caynömi guelgaraycan: “Gamga cuyay surëmi canqui. Saymi gamta churä lapanta mandanayquipä.” 6Mastapis Tayta Diosninsi caynömi nergan: “Gamga imayyagpis Melquisedecnömi cüra canquipä.” 7Cruzcho wanunanpä caycarmi Jesucristo wagashpan lapan shongunwan munayyog Tayta Diosta manacorgan: “Yanapaycalämay munashgayquino lapanpis camacaycunanpä, Taytay” nishpan. Tayta Dios nishganta Jesucristo cumpleg captinmi ruwacushganta wiyargan. 8Saynöpami Tayta Diospa surin Jesucristo cruzcho wanunanpä caycarpis taytanta cäsucorgan. 9Sayno cäsucog carmi payta chasquicogcunata Jesucristo salvaycan Tayta Diospa naupancho imayyagpis cawayänanpä. 10Sayno captinmi Tayta Diosninsi payta churargan Melquisedecno lapanpitapis más mandag cüra cananpä. 11Jesucristo mandag cüransi cashganta tantyasinäpäga ascarämi caycan. Sayno captinpis manarä shumag tantyayaptiquimi aja caycan gamcunata masta yachasinäpä. 12Cananyäga mayna yachasicogna caycäyanquiman. Sayno cayänayquipä captinpis yapay galaycunanpitarämi yachacuyta munaycäyanqui. Shacshana caycar micuytana micuyänayquipa trucanga lichilatarä upucuyta munaycäyanqui. 13Sayno caycarga chuchuycag wamracunanölarämi caycäyanqui. Saymi shumag tantyacuyanquiräsu Tayta Diosninsi munashno cawayänayquipä cayashgayquita. 14Chuchuycag wamrano cayänayquipa trucanga micuyta micognöna cayanquiman. Micuyta micognöna carga imapis ali cashganta y mana ali cashganta maynami tantyayanquiman.
Copyright
Learn More


text:
1Mayqan kriyiq masinchikkuna sirbikuq kaqkunaqa, patrunninllapataqa allita rispitar kasunqallapa. Chaynuqami mayqanpis Dyusninchikpaq, chaynulla Amitunchikpaq yach'achikushanchikpaqpis mana ima mana allintapis rimayanqallapachu. 2Piru imanupi uk sirbikuqpa patrunnin, Jesucristupi kriyiq katinmaqa kusa masta rispitar imapipis kasunman kriyiq kashanrayku. Chaymi tukuy imata rurayashanmanmatapis kusala mas shumaqta ruranman. Chaqa tukuy imata rurarpismi rurayan Dyusninchikpi kunfyakar, ukninpaq llakir ima. Chayraykumi kriyiq masinchikkunata chaynu yach'achir animachiy paykunapis chaynullata rurananllapapaq. 3Piru mayqanpis ukmanta yach'achikur Amitunchik Jesucristo yach'achikushanpaq chaynulla nuqanchikkunapis paypi kriyir yach'achikuyashanchikllapapaq manami chaynuchu niqkunaqami, 4kusala mana yach'aq yanqa alabakaq runakunala. Chaynu karmi yanqa imakunalapaq kusalata willanakurlla kawsayta munanllapa. Chaymi ashwan chaynu willanakurqa, piñachinakur, musyanakur, anyanakur, inbidyanakur, mana imalapimapis kunfyanakurlamapischu kawsanllapa. 5Chaynullami maydiyapis paykunapura kusalata jurapanakur ima kawsanllapa. Chaynu tukuq runakunaqami chay allin kaqmantaqa mana intrakaq runakunachu. Ashwanmi imuraspis chay kusa mana allin kaqlata rurananpaq yarpunllapa. Chaymi ashwan Jesucristupaq yach'achikurmapis qillayta ganananlapaq yach'achikunanllapamapis. [Chayraykumi paykunamantaqa chiqanchakanki]. 6Piru imanchik kaqkunalapaq yarpunamantaqami ashwan Jesucristuta kasur pay munashannula rurar kuntintakashallapaqami, Taytanchik Dyusqa kusalata yanapar aligriyachimanchikllapa. 7Chaqa allita yach'ashanchikllapanu, manami kusa imayjunchu nasiranchikllapa. Chaynulla maydiya wanurpis manami imatapis apashunllapachu. 8Chaymi ashwan imanchiklapis mikunapaq, chaynulla mudakunapaq katinqa kusala kuntintu kashunllapa. 9Piru chay kusala imayjun kayta munaqkunaqami yanqa imapi liyakasha kanman yupay waran waran kusala mas imayjun kayta munanllapa. Chaynu karmi imanullapis kusala mana allinta tukur, saqra imakunata rurar imami imankunata tarikunanllapa. Piru chaynu tukuyarmi limpu limpu imanarna tukukanllapa. 10Chaqa allita yach'ashanchikllapanu kusala qillayniyjun ima kanarqami kusala riqchaq mana allinkunapina rikarir tukukanchikllapa. Chaqa kananllami rikayanchikllapana wakinkunaqa kusala imayjun ima kayta munar, Jesucristupi kriyishanmantaqa chiqanchakar kusala manchaypaq qischakaykunapina rikarishallapa. 11Piru qam-shuypaqami ukniy Timoteo Dyusninchikpa chiqap sirbiqnin kanki. Chayraykumi tukuy mana allin kaqmantaqa wakaq tukur, imuraslapis allinlata rurar, Dyusninchiklata kasur, paylapi kriyir ima wakinnikikunamatapis llakipay ima. Chaymi ima katinpis ama das piñakur imachu shachinakunki. 12Chaynulla chay kriyishaykinulla kusalata shachinakurmi tukuy tyimpupaq kawsanaykipaqna yarpunki. Chaqa chaynu tukuy tyimpu kawsachishunanpaqmi Tayta Dyusqa arnishusha. Chaynulla kusala achka runakunapa naypanpimi qamqa nirayki, Tayta Dyuslapi kusalata maydiyapis kunfyakayanki kanqa nir. 13Chaymi kananqa, Dyus tukuyta kawsachiqpa, chaynulla Jesucristo, Poncio Pilatupa naypanpi payqashi Dyusninchikpa Wamran nir rimashapa naypanpi ima nishayki: 14Tukuy kay willashushaykunata intrakar, ama ukmanta yarpur imachu, karanlata ruray. Chayna, mana mayqanpis qampaqqa ima mana allintapis rimananllapapaqchu. Chaymi chay nishushaytaqa maydiya kusala shumaq Amitunchik Jesucristo tikrakamunankaman ruranki. 15Chaqa Jesucristuqami shamuyanqa, kusala shumaq Taytanchik Dyus ima tyimpu shamunanpaq nishan tyimpuraq. Chaqa Taytanchik Dyusmi payla tukuy imakunata mantaq chayqa. Chaynulla paymi tukuy mantakuqkunamanta kusala pudirniyjun ima chayqa. 16Chaqa payqami tukuy tyimpupaq kawsar mana wanunlamapischu. Chaynulla payqami kusala llipya intirupi kawsan. Chaymi mana mayqanlapis qimikayta puytinchu. Chaynu katinmi mana mayqanlapis rikashachu. Chaynulla manami rikaymatapis puytinllapachu. ¡Chayraykumi payqa tukuy tyimpupaq kusa alabakashana kanqa kusala pudirniyjun ima kashanrayku! ¡Chaynumi kanqa! 17Chaynullami nishayki: Chay kusala imayjun ima kaqkunata willay ama kusana kani ima nir chay imankunalapi kunfyakananllapapaqnachu. Chaqa tukuy kay pachapi kaq imanchikkunaqami daskaqla tukukan. Chayraykumi ashwan Taytanchik Dyuslapi allita kunfyakashunllapa. Chaqa paymi tukuy ima ministishanchikkunapiqa kusalata yanapar aligriyachimashunllapa. 18Chaynami paykunataqa willaypis: Kusala allin kaq imakunata rurarna kusala imayjun yupayna tikrakananllapapaq. Chaynullami yarpuchinkipis tukuy iman kaqkunawanpis ukkunata yanapananllapapaq nir. 19Chaynu rurarllapaqami Dyusninchikmanta tukuy tyimpupaq chiqap kaq imanllapatana tarikunqallapa. Chaymi ashwan chiqaptana Dyusninchikwan maydiyapis kawsanqallapa. 20Ukniy Timoteo, Taytanchik Dyus imakunata ruranaykipaq nishushantaqami kusa allita ruranki. Chaymi chay mana kriyiqkuna mana sirbiq yanqa imakunata yach'achikun chaykunataqa ama kasunkichu. Chaqa paykunaqami Jesucristuta kuntrar kusala mana allinta ima rimanllapa. Piru chaynu nirmapismi Jesucristupaq kusalata intrakaq yupay tukur yach'achikunllapa. 21Chaymi ashwan wakin runakunaqa paykunatana kasur, Dyusninchikpiqa manana kriyinllapanachu. Chaymi Amitunchik Jesucristuman mañakuni kusalata llakipar yanapashunanllapapaq. Chaynumi kanqa.
Copyright
Learn More


text:
1Ama llakikuychu millay ruwaq runakuna hawa, ama envidiakuychu mana chanin ruwaqkunata. 2Usqhayllan q'achu hina ch'akipunqaku, llanllashaq qora hinan naq'epunqaku. 3Señor Diosman hap'ipaykukuy, allinkaqtataq ruway, kay hallp'api tiyakuy, hunt'aqllapunitaq kay. 4Hinallataq Señor Dioswan anchata kusikuy, paytaq sonqoykiq munasqankunata qosunki. 5Señor Diosman kawsayniykita hap'iykachikuy, payman hap'ipaykukuy, paytaqmi yanapaykusunki. 6Chaninchayniykitan pacha illariyta hina k'anchachinqa, kuskachayniykitan chawpi p'unchay intita hina k'anchachinqa. 7Señor Diospa qayllanpi ch'inlla tiyakuy, paytaqa suyakullay. Ama llakikuychu kawsayninkupi t'ikariqtinku, mana chanin yuyaykusqankupi allinyaqtinku. 8Ama phiñakuychu, ama k'araktaqa phiñakuychu, amapuni renegaychu, chayqa mana allinkunallatan paqarichin. 9Millay runakunaqa wikch'usqapunin kanqaku, Señor Diosta suyakuqkunan ichaqa kay hallp'ata chaskinqaku. 10Pisi tiempomantaqa chinkapullanqan millay runakunaqa, maskhaspaykipas manañan tarinkichu. 11Llamp'u sonqokunan ichaqa kay hallp'ata chaskinqaku, sumaq thak-nisqataq tiyakunqaku. 12Millay runaqa chanin runaq mana allinnintan yuyaykun, pay contran k'utupakun. 13Señor Diosmi ichaqa paymanta asikun, yachanmi paypaqqa muchunan p'unchay chayamushasqanta. 14Millay runakunaqa espadankutan horqokunku, wach'inankutan mat'inku, wakchakunatapas mana imayoqkunatapas urmachinankupaq, chanin kawsaqkunata wañuchinankupaq. 15Espadankuqa sonqollankumantaqmi haykunqa, p'eqtankupas p'akirqarikunqan. 16Aswan allinmi chanin runaq pisilla kaqninqa, askha huchasapakunaq askhallaña kaqninkumantaqa. 17Mana chaninkunaq atiyninqa qollupunqan, chaninkunatan ichaqa Señor Dios takyachinqa. 18Señor Diosqa qhawamushanmi chanin runakunaq kawsasqanta, hallp'ankupas wiñaypaqmi kashanqa. 19Mana allin tiempopiqa manan p'enqachisqachu kanqaku, yarqay p'unchaykunapiqa saksatan mikhunqaku. 20Millay runakunan ichaqa chinkapunku, Señor Diospa awqankunaqa qora hinan kanku, paykunaqa q'osñi hinan chinkapunku. 21Millay runaqa manukunmi manataq kutichipunchu, allin runan ichaqa sumaq sonqo kaspa qoykun. 22Señor Diospa saminchasqankunaqa kay hallp'atan chaskinqaku, paypa ñakasqankunan ichaqa wikch'usqa kapunqaku. 23Señor Diosmi runataqa pusan may ñannintachus purinanta, paymi munasqan runata allinta sayachin. 24Urmanqaña chaypas, manan wikch'urayashallanqachu, Señor Diosmi paytaqa makinmanta aysarin. 25Waynallan karqani, kunantaq machuyapuniña, manan hayk'aqpas rikurqanichu chanin runata Señor Diospa saqerparisqanta, manan hayk'aqpas rikurqanichu wawankunatapas mikhuna mañapakushaqta. 26Sumaq sonqo kaspan aynirillanpuni. Wawankunapas saminchapunin. 27Mana allinkaqmanta t'aqakuy, allinkaqtataq ruway, chaymi wiñaypaq kawsanki. 28Señor Diosqa chanin runatan munakun, manan pay sonqo runataqa saqerparinchu. Wiñaypaqmi paykunaqa waqaychasqa kanqaku, millay runakunaq mirayninmi ichaqa chinkachisqa kanqaku. 29Chanin runakunaqa kay hallp'atan hap'ikapunqaku, chaypin wiñaypaq tiyanqaku. 30Chanin runaq siminqa yachaytan riman, qallunpas chaninchasqatan riman. 31Diosninpa yachachikuynintaqa sonqonpin hap'ishan, manan hayk'aqpas llusk'akunqachu. 32Millay runaqa chanin runatan qhamiyan, wañuchiytapunin munan. 33Señor Diosqa manan paywan hap'iykachinqachu, manallataqmi juzgaqtinkupas huchachanqachu. 34Señor Diosta suyakuy, simintapas kasukuy, paytaqmi hatunchasunki hallp'ata chaskinaykipaq, ñawiykiwanmi rikunki millaykunaq wañurasqanta. 35Huk millay runatan sinchi uma hoqariqta rikurqani, k'allmasapa q'omer sach'a hina mast'arikushaqta, 36ichaqa chinkapurqanmi, manañan kapurqanchu, maskharqanin manañan tarirqanichu. 37Qhawariy mana huchachana runata, qhawariy chanin runata, thak-kaypi kawsaq runaqa mirayniyoqmi kanqa. 38Huchasapakunan ichaqa llapallan wañuchisqa kanqa, mirayninkupas chinkachisqan kanqa. 39Chanin runakunataqa Señor Diosmi yanapaykun, paymi llaki-phutiy p'unchaykunapi pakaykuqninqa. 40Paykunan Señor Diosman hap'ipaykukunku, chaymi paykunataqa yanapaykunpas qespichinpas, millay runakunamantan kacharichispa qespichin.
Copyright
Learn More


text:
1’Cha ndicha catyí chi ndo, vatyi yɨhɨ́ ndo cha nyicú ndo ihya, ma cúvi ñaha ndo nyacua nya nyehe ndo yoso caa nyacá ñaha Nyoo. Vatyi cuquichi chihin tunyee iñi ra ―catyí ra Jesús. 2Iñu quɨvɨ yaha ta cuahan ra Jesús noo yucu sucun. Ta ra Pedro, ra Jacobo, ta ra Juan ri cuahan coyo chihin ra. Ta yucuan nasama̱ cuhva caa nuu ra Jesús. 3Nduxiño xaan sahma ra ta cuichin xaan nanduvi̱. Yori maa sɨquɨ ñuhu ñayɨvɨ̱ ihya cuví nacatya ta nducuichin tyicuan caa. 4Ta cananyehe̱ ra tyi nanyaá ra Elías ta ra Moisés, candatuhún ra chihin ra Jesús. 5Tyicuan ta ra Pedro catyí ra chi ra Jesús: ―Maestro, ¡vaha xaan cha nyicú ndi ihya! Na savaha ndi uñi tahan tiyahva: noo cha cuenda maun, ta noo cha cuenda ra Moisés, ta nonga cha cuenda ra Elías ―catyí ra Pedro, 6vatyi ña chitó ra ñáá tuhun cahán ra. Vatyi maa ra ta inga ra cayuhví ra. 7Tyicuan ta noo̱ xica noo vico sɨquɨ ra ta sahvi̱ chi ra. Ta chichi vico cuan tyacu noo ndusu cha catyí: ―Ican ihya cuví Sehi, ta cuñí xain chi ra. Tya̱soho ndo tuhun cahan ra ―catyí ndusu cuan. 8Ta cuhva cha cananyehe̱ ra, yori ca ra tayucú chihin ra, noo ri ca maa ra Jesús. 9Cuhva cha cuanoo coyo ra yucu cuan, catyí ra Jesús chi ra tyi ma cacahan ra tuhun cha canyehe̱ ra yucuan, soco nya yaha cha nandoto Rayɨɨ cha quichi nya gloria, tyicuan ta cuvi cahan ra tuhun. 10Yucuan chaha ña cacaha̱n maa ra tuhun, vasɨ cacatyí ra chi tahan ra ñana vaha tuhun cuví cha cunandoto ra. 11Tyicuan ta quichaha̱ candaca tuhun ra chi ra Jesús: ―¿Ñáá tuhun cha catyí ra casacuahá cuenda ley vehe ñuhu vatyi cuquichi xihna ca ra Elías? 12Ta nacaha̱n ra, ta catyí ra: ―Cha ndicha vatyi xihna ca ra Elías nyaá quichi ta sanduvaha ra tandɨhɨ. ¿Ta yoso caa catyí tuhun Nyoo cuenda Rayɨɨ cha quichi nya gloria? Catyí chi tyi cunyehe ra tɨndoho, ta ma cuñi nyehe ñáyɨvɨ chi ra. 13Soco yuhu catyí chi ndo tyi cha yaha̱ quichi̱ ra Elías. Ta sacuvi̱ maa ñáyɨvɨ cha cuñi̱ ñu chihin ra, tari cuhva catyí nu tutu Nyoo cha cucuvi chi ra ―catyí ra Jesús chi ra. 14Yaha̱ cuan ta nachaa̱ coyo ra nu nyicú inga ra cachicá noo chihin ra Jesús. Ta canyehe̱ ra tyi cuaha ñáyɨvɨ tayucú nicachico. Ta nyicú tucu ra sacuahá cuenda ley yucuan, ta cacuví yuhu ra chihin ra. 15Tyicuan ta cha nanyehe̱ ñu chi ra Jesús, tandɨhɨ ñu iyo cuñí ñu, ta cachino ñu chicuhva ñu nocumi chi ra. 16Tyicuan ta ndaca̱ tuhun ra Jesús chi ra cacuvi yuhu cuan ta catyí ra: ―¿Ñáá cuenda cuví yuhu xaan ndo? ―catyí ra chi ra. 17Ta noo ra nanyaá chichi cha cuaha ñáyɨvɨ yucuan, nacaha̱n ra ta catyí ra: ―Maestro, ihya vachi nyaque chi sehi. Yɨhɨ́ noo tatyi ña vaha chi cue ta sacuñɨhɨ chi cue. 18Vatyi tandɨhɨ ri nu tɨɨn tatyi cuan chi cue, sanduva chi cue nu ñuhú, ta yucuan quita tɨñɨ yuhu cue ta cahñi noho cue. Ta ndundava cue. Cha catyi̱ chi ra cachicá noo chuhun na tava ra tatyi ña vaha cuan, soco ña cacuvi̱ chi ra ―catyí ra cuan chi ra Jesús. 19Nacaha̱n ra Jesús ta catyí ra: ―¡Nyoho ñu ña chinó iñi cuví ndo! ¿Yoso tahan ca quɨvɨ cunyai chihin ndo ta cunyei tɨsɨhɨ ndo nyacua nya cha cutuhva ndo ta chino iñi ndo chii? Ta catyí ra chi ra cuan: ―Nya̱ca chi ra luhlu chiña tyehe ―catyí ra. 20Quichi̱ nyaca ra chi ra luhlu cuan. Ta cuhva cha nanyehe̱ tatyi cuan chi ra Jesús, quehe̱n tatyi cuan chi cue. Ta nduva̱ cue nu ñuhú, sacañuhú cue chi cue, ta quita̱ tɨñɨ yuhu cue. 21Tyicuan ta ndaca̱ tuhun ra Jesús chi sutu cue: ―¿Ama quichaha cuvi chi ra tyehe caa? ―catyí ra chi ra. Ta nacaha̱n sutu cue, ta catyí ra: ―Nyata luhlu ra. 22Ta cuaha chaha tyihi̱ tatyi ña vaha ihya chi cue nu cayú ñuhu̱, o nu ndutya. Cuñí chi cahñi chi chi cue. Soco tatu cuví chuun, cu̱ndahvi cuñi nyehun chi ndi, ta tyi̱nyeun chi ndi ―catyí sutu cue chi ra Jesús. 23Ta catyí ra Jesús chi ra: ―Tatu chinó iñun, tandɨhɨ ta cuví cha cuenda ñu chino iñi ―catyí ra Jesús. 24Tyicuan ta sutu cue canachaa̱ ra ta catyí ra: ―¡Chinó iñi! ¡Tyi̱nyee chii na chino ca iñi! ―catyí ra chi ra Jesús. 25Cuhva cha nyehe̱ ra Jesús tyi cuaha ñáyɨvɨ candu ɨɨ̱n ri, ta tava̱ ñehe ra chi tatyi ña vaha cuan, ta catyí ra: ―Yoho tatyi ña vaha cha sañɨhɨ́ ta sasohó chi cue ihya, catyí chuun, na quiton. Sa̱ña chi ra luhlu ihya, ta ma ndɨhvɨ con chi ra ―catyí ra Jesús chi tatyi ña vaha cuan. 26Ta tatyi cuan quiñi xaan canachaa̱ ta na quɨsɨ chi chi cue inga chaha ta quita̱. Ta sandoo̱ tatyi cuan chi cue tari noo ndɨyɨ. Ta cuaha ñu catyí vatyi cha chihi̱ cue. 27Soco tɨɨ̱n ra Jesús ndaha cue, ta nacoñehe̱ ra chi cue, ta nicuinanyaa̱ cue. 28Tyicuan ta quɨhvɨ̱ ra Jesús noo vehe, ta ra cachicá noo chihin ra candaca̱ tuhun ra chi ra ta catyí ra: ―¿Ñáá tuhun ña cuvi̱ tava ndi chi tatyi ña vaha cuan? 29Ta catyí ra Jesús: ―Cha cuenda vatyi tahan tatyi ña vaha ihya, quitá, soco chihin cha ma cachi yo ta cacan tahvi yo chi Nyoo ―catyí ra chi ra. 30Quɨvɨ cha quita̱ coyo ra yucuan, yahá coyo ra ityi Galilea. Ta ña cuñí ra Jesús cha coto ñáyɨvɨ. 31Vatyi sañahá ra chi ra cachicá noo chihin ra. Ta catyí ra chi ra vatyi Rayɨɨ cha quichi nya gloria cunacuhva cuenda ñu chi ra ndaha ñáyɨvɨ. Ta cucahñi ñu chi ra, soco cha cu uñi quɨvɨ cunandoto ra. 32Soco ña cacutuñí iñi ra tuhun cahán ra chihin ra. Ta cayuhví ra candaca tuhun ra chi ra. 33Tyicuan ta cachaa̱ coyo ra ñuu Capernaum. Ta cuhva cha nyicú ra nya vehe, ra Jesús ndaca̱ tuhun ra chi ra ta catyí ra: ―¿Ñáá tuhun cuvi̱ xaan yuhu nyoho ityi vachi yo? ―catyí ra ndaca tuhun ra. 34Taxi taxi cacuvi̱ ra, vatyi ityi vachi coyo ra, ta cacuví yuhu ra nya ra cuví ra ra cahnu ca. 35Tyicuan ta chicunyaa̱ ra Jesús ta cana̱ ra chi ndɨ uchi uvi ra chicá noo chihin ra, ta catyí ra chi ra: ―¿Nya ndo cuñí ndo cuvi ndo nuu, cuñí chi cha cuví ndo ra nu ndɨhɨ cha nuu tandɨhɨ ra, ta sacuvi ndo tyiño nuu tandɨhɨ ra? ―catyí ra Jesús chi ra. 36Tyicuan ta quehe̱n ra chi noo ra cuehe luhlu ta chinanyaa̱ ra chi cue mahñu ra. Ta tyihi̱ sucun ndaha ra chi cue, ta catyí ra: 37―Ñáyɨvɨ cha natɨɨ́n cuenda chi noo ra cuehe luhlu chihin sɨvi, chi yuhu natɨɨ́n cuenda ñu. Ta ñu natɨɨ́n cuenda chii, ñima chi yuhu ri natɨɨ́n cuenda ñu, soco chi ra cha tachi̱ chii ñandɨhɨ. 38Tyicuan ta catyí ra Juan chi ra Jesús: ―Maestro, nyehe̱ ndi chi noo ra cuan ta chihin sɨvun tavá ñehe ra chi tatyi ña vaha. Soco vatyi ñima chihin yo chicá noo ra, catyi̱ ndi chi ra tyi ma sacuvi ca ra ―catyí ra Juan chi ra Jesús. 39Soco catyí ra Jesús chi ra: ―Ma casɨ ndo. Vatyi ni noo ra cha casacuvi milagru chihin sɨvi ta yaha cuan ta caña iñi ra cahan ña vaha ra sɨqui. 40Vatyi ñu cha ña cuahan sɨquɨ yo, tumañi iñi chi yo cuahan ñu. 41Tatu cuhva noo ñu, vasɨ noo vasu ndutya coho ndo chihin sɨvi, cha cuenda vatyi ñu cuenda yuhu ra Cristo cuví ndo, cha ndicha vatyi cuñihi ñu cha cuacuhva Nyoo chi ñu. 42’Tatu yóó ñu sanacava nu cuatyi chi noo ñu chinó iñi chii, vaha taxin ca cuhñi ñáyɨvɨ noo yuu sucun ñu ta tuchi ñu chi ñu cuan nu tyañuhu. 43Tatu ndahun sanacavá chuun nu cuatyi, vaha taxin ca ca̱hnya. Vatyi vaha ca cha quɨhvun nu coun chihin Nyoo chihin cha luu ndahun ta ñima ca chihin cha nɨnduvi ndahun ta cuhun anyaya nu cayú ñuhu̱ cha ma ndahva ca maa. 44Ta yucuan ña chihí tɨndacu chachí chi ñu, ta ñuhu̱ ña ndahva maa ni noo chaha. 45Ta tatu chahun ta sanacavá chuun nu cuatyi, vaha taxin ca ca̱hnya. Vatyi vaha ca cuhun nu coun chihin Nyoo chihin cha luu chahun ta ñima ca chihin cha nɨnduvi chahun ta tuchi Nyoo chuun anyaya. Vatyi yucuan ma ndahva ca maa ñuhu̱. 46Ta ña chihí tɨndacu chachí chi ñu, ta ñuhu̱ ni noo chaha ña ndahva. 47Ta tatu noo chɨtɨ nuu sanacavá chuun nu cuatyi, vaha taxin ca ta̱va. Vatyi vaha ca cha quɨhvun nu nyacá ñaha Nyoo chihin noo chɨtɨ nuu ta ñima ca chihin nɨnduvi chɨtɨ nuun ta tuchi Nyoo chuun anyaya. 48Vatyi yucuan ña chihí tɨndacu chachí chi ñu, ta ni noo chaha ña ndahva ñuhu̱. 49’Soco tandɨhɨ ñu nyicon chii, tari cha cayú ñu chihin ñuhu̱ tatu nyehe ñu tɨndoho cha cuende, vatyi chihin cuan cua sanduvaha Nyoo chi ñu, tari nduvaha nyayu chihin ñɨɨ. 50Ñɨɨ vaha xaan. Soco tatu ndɨhɨ cha uhva, ¿yoso caa cuví cotyiño yo inga chaha? Tyicuan caa tucu nyoho, ma sandɨhɨ ndo cha coo tuhun Nyoo añima ndo cha cuví tari ñɨɨ vaha. Tyicuan caa ta coo taxi ri ndo chihin tahan ndo.
Copyright
Learn More


text:
1Tsaypita pitsga junagtanami Jerusalenpita Cesarea marcaman chämorgan más mandag cüra Ananías. Paywanmi shapäcamorgan Israel mayor runacuna, Tértulo jutiyog abogädun pushashga. Paycuna aywapäcorgan Félixpa despächunman Pablupa contran nipäcunanpag. 2Tsaymi despächunman Pabluta chayatsiptin Tértulo caynog nergan: “Tayta Félix, gam ali mandag captiquimi ali cawapäcö. Tsaynogpis cay marcäcunacho ali cagcunatami ruratsishcanqui. 3May-tsaychöpis ruratsishgayquita ricarmi cushicärë. 4“Aläpa tiempuyquita mana perditsinäpag gamta ruwacö rätula mayarcamänayquipag. 5Cay prësuta apamushgan runaga Nazaretpita cag Jesuspa yachatsicuyninta yachatsishpanmi may-tsaychöpis Israel runacunata chiquinacaycätsin. 6Tsaynogmi nogacunapa templötapis manacagman churayta munargan. Tsaypitami prësu tsarircur [leynëcuna nishgannog juzgayta munapäcushcä. 7Prësu tsararaycaptëmi Lisias jutiyog capitán maquëcunapita Pabluta guechupäcamashga. 8Nircurmi nipäcamashga gampa naupayquichörag ima jutsan cashgantapis ninäpag.] Canan quiquin Pabluta tapushpayquimi musyanquipag lapan nishgäcunapis rasun cag cashganta.” 9Tértulo nishgannoglami tsaycho cag Israel autoridäcunapis nipäcorgan. 10Tsaynog niptinmi Pablo parlamunanpag Félix sëñargan. Tsauraga Pablo caynog nergan: “Tayta Félix, musyämi atsca watana cay nacioncho gam autoridä cashgayquita. Tsaymi manacagcunapita paycuna conträ sharcushganta wilapäshayqui. 11Tsayragmi chunca ishcay (12) junag Jerusalenman chayashcä Diosta adoranäpag. Pitapis tapucuptiquega rasun cagta niycashgätami wilapäcushunquipag. 12Templucho ni sinagogacunachöpis ni maychöpis manami piwanpis rimanacuycagtatsu ni pitapis rabiaycätsegtatsu tarimashga. 13Cay runacunaga lulacushpanmi conträ sharcuycan. Rasunpa paycuna nishgannog lutanta rurashga captëga canan mayganpis careamätsun. 14“Itsanga paycuna nishgannog Jesucristupa ali wilacuynintami chasquicushcä. Jesucristupa wilacuyninta chasquicur lutanta ruraycashgäta yarpaptinpis paycuna criyishgannoglami nogapis criyë Moisés escribishgan leycunata y Diospa profëtancuna lapan escribishgancunata. 15Tsaymi paycuna criyishgannog nogapis criyë lapan runacunata wanushganpita Tayta Dios cawaritsimunanpag cashganta. Tsaynog cawaritsimonga alita ruraptin mana alita ruraptinpis. 16Tsayta musyarmi Tayta Dios munashgannog pï-maywanpis alilata rurar cawaycä. 17“Tsaymi waquin nacioncunacho purishgäpita unaytarag Jerusalenman cutishcä wactsacunapag guellayta apar. Jerusalenman chayaycurmi templuman aywargä ofrendata churanäpag. Tsaycho caycaptënami Asia provinciapita shamog Israel runacuna tarimargan. Manami atsca runacunatawantsu ni pitapis büllata ruraycätsegtatsu taripäcamargan. 19Tsaycho tarimagcunami cayman shapäcamunman cargan imatapis mana alita rurashga captëga naupayquicho careamänanpag. 20Tsaynogpis Jerusalencho cag autoridäcunapa naupancho imatapis lutanta rimashga captëga mä mayanayquipag cayman shamog autoridäcuna jucla careamätsun. 21Jerusalencho cag autoridäcunapa naupanchöga manami imatapis lutanta nishcätsu. Tsaypa trucanga caynogmi nergä: ‘Gamcunaga canan juzgaycämanqui wanushcunata Tayta Diosnintsi cawaritsimunanpag cashganta criyiptëmi.’ ” 22Pablo wilacushganta shumag mayaycurmi Félix tantyargan tsay Israel runacuna manacagcunata Pabluta jitapaycashganta. Tsaynog captinpis Pabluta y contran cagcunata caynog nergan: “Comandanti Lisias chämuptinmi masta tapushag. Tsaypitaragmi gamcunata arreglapäcushayquipag.” 23Nircur Pabluta cuidag soldäduta caynog nergan: “Carcilman Pabluta cutitsiy. Prësu captinpis ama michanquitsu watucog shamuptin ricananpag.” 24Tsaypita warantincunami despächunman Félix cutergan warmin Drusilawan. Drusilami cargan Israel casta warmi. Despächunman Félix gayatsiptinmi Pablo paycunata tantyatsergan Jesucristuta chasquicur payman yäracur cawananpag. 25Tsaynogpis tantyatsergan Dios munashgannog cawananpag, shumag tantyacuycur imatapis rurananpag y juicio final junag Tayta Diosnintsi lapan runacunata juzgananpag cashgantapis. Tsay nishgancunata mayashpanmi Félix mantsacäcushpan caynog nergan: “Wichgarashgayquiman cuticuyna. Tiempö cashgan hörami yapay gayatsimushayqui masta tantyatsimänayquipag.” 26Tsaypita Félix pacaylapa pägananta munar Pabluta gayatsimorgan atsca cuti parlananpag. 27Mana pägaptinmi Pabluta mana cachargantsu. Tsaymi ishcay wata Pablo tsaycho wichgarargan. Tsaypita Félixpa trucan jucna yaycorgan Judea provinciapa mandagnin. Paypa jutinmi cargan Porcio-Festo. Félix yargucurnami ali autoridä cashganta Israel runacuna yarpänanta munargan. Tsaymi Pabluta prësu caycashganpita mana cacharergantsu.
Copyright
Learn More


text:
Panwa kiti
Panwa kiti (kastilla simipi: Cantón Pangua) nisqaqa Ikwadur mamallaqtapi, Kutupaksi markapi, huk kitim. Uma llaqtanqa Shunku (El Corazón) llaqtam.
Yuyarina
Allpa saywachi[llamk'apuy | pukyuta llamk'apuy]
- Amachasqasallqa suyukuna: Illinisa kawsaykuska amachasqa allpa
- Urqukuna:
- Mayukuna: Ankamarka mayu (Angamarca) - Piñanatuk
- Quchakuna:
Runakuna[llamk'apuy | pukyuta llamk'apuy]
Panwa kitipiqa Pansaliyu Kichwa runakunam tiyanku. Paykunaqa Sunqu kitillipi, Muraspunku kitillipi, Pinllupata kitillipi Ramón Campaña kitillipipas kawsanku. [1]
Pulitika Rakiy[llamk'apuy | pukyuta llamk'apuy]
- Huk llaqta kitilli: Sunqu kitilli
- Kimsa chakrapura kitilli: Muraspunku, Ramón Campaña, Pinllupata
Kaypipas qhaway[llamk'apuy | pukyuta llamk'apuy]
Pukyukuna[llamk'apuy | pukyuta llamk'apuy]
- ↑ www.codenpe.gov.ec/panzaleo.htm / Pansaliyu (kastilla simi)


text:
Pukallpa
Pukallpa (Puka Allpa) (kastilla simipi: Pucallpa) nisqaqa Piruw mama llaqtapi huk hatun llaqtam, Ukayali mayu patanpi, Ukayali suyup uma llaqtanmi. Pukallpapiqa 180.000 runakunam kawsachkanku.
Llaqtapi paqarisqa[llamk'apuy | pukyuta llamk'apuy]
Ñaña llaqtakuna[llamk'apuy | pukyuta llamk'apuy]
Miami-Dade County, Florida, USA
Kaypipas qhaway[llamk'apuy | pukyuta llamk'apuy]
Pukyukuna[llamk'apuy | pukyuta llamk'apuy]
Hawa t'inkikuna[llamk'apuy | pukyuta llamk'apuy]
- Commons nisqaqa multimidya kapuyninkunayuqmi kay hawa: Pukallpa.
- Saywitu: Ukayali suyu
- Virtualperu.net: Pucallpa (inlish simipi)